Filharmonija mladih u Sinagogi\nNovi koncept Fondacije "Novi Sad 2021", izvođači na potpuno neočekivanim lokacijama i snaga kulture Novog Sada otvaraju nova vrata, saradnju sa kulturnim, obrazovnim institucijama i kreativnim industrijama, ali i veliki turistički potencijal novog brenda, Дočeka Novih godina u Novom Sadu. Fondacija ’"Novi Sad 2021" kao organizator događaja, napravila je veliki produkcijski poduhvat, dok su u isto vreme, za mnoge mlade ljude stvorene prilike da se predstave - ne samo kao izvođači ili autori, već i kao realizatori u produkciji, menadžeri ili ugostitelji. Snažna kulturna dimenzija, događaji po kojima se Novi Sad prepoznaje i razlikuje, kao i prilike koje se stvaraju za mlade ljude, gradeći mostove kulture, zapravo predstavljaju najveći legat rada Fondacije "Novi Sad 2021" na putu do godine titule evropske prestonice kulture.\nKako su Дoček doževeli neki od izvođača i čestitali Novom Sadu na osvojenoj tituli za Evropsku prestonicu kulture, možete pogledati putem sledećeg linka:\nUz čestitke Novom Sadu na tituli Evropske prestonice kulture, Ivan Novak iz grupe "Laibach" izjavio je da se već oseti da Novi Sad koristi kulturne kapacitete na pravi način i dodao: "Ovaj koncept se svakako istakao kao mnogo originalniji u odnosu na ostale proslave i mislim da je jako dobar, te podržavamo ovu super ideju."\n"Laibach" u Srpskom narodnom pozorištu\nPuna utisaka posle svog prvog celovečernjeg koncerta u Novom Sadu, Kaliopi je izjavila: "Ovaj koncert mi je bio posebno važan pogotovo što je deo ovako velikog kulturnog događaja u Novom Sadu. Publika je bila fantastična. Još od samog izlaska na pozornicu, osetila sam da će ovo biti koncert za pamćenje. Za mene je Novi Sad već odavno na kulturnoj mapi sveta i ovaj grad tu titulu odavno zaslužuje i mislim da je ona potvrda svega onoga što Novi Sad kroz svo ovo vreme pokreće."\nČlanovi škotsko-irskog sastava Imar, čiji će energični nastup publika još dugo pamtiti izjavili su: “Kada dobijete titulu Evropske prestonice kulture, grad je izložen stvarima i događajima kojima nije bio izložen nikad pre i to treba iskoristiti”. Vođeni primerom nekadašnje Evropske prestonice kulture, irskim gradom Kork, dodali su da će Novosađani imati priliku da se upoznaju sa različitim kulturama i da se i na taj način otvaraju vrata Novog Sada i novih mogućnosti.\n“Evropska prestonica kulture je s jedne strane nešto što će obogatiti život kako našeg grada, tako i cele zemlje, a sa druge strane je i jedan poziv da se svi kapaciteti grada, pa i države razviju. Mi smo zemlja sa mnogo talenata, sa ljudima koji su izuzetni stvaraoci u svakom smislu. Mislim da je ovo prilika da im pružimo šansu da se ti njihovi talenti razviju i da prikažemo Novi Sad kao scenu za ceo svet, a i da ceo svet bude scena za Novi Sad” izjavio je Slobodan Trkulja.\n"Imar" i Slobodan Trkulja\n„Дoček 7526. je za ustanove kulture, pogotovo one stare i tradicionalne kakva je Galerija Matice srpske, bio prilika da iskorače iz svojih ustaljenih oblika delovanja i modela komunikacije sa publikom. Ti iskoraci neophodni su ne samo kako bi unapredili svoj rad u skladu sa potrebama savremenog doba i mlade publike već i da bi im pokazali neka savremenija „lica” ustanova i nove tipove programa koji u njima mogu da se odvijaju. Galerija je odlučila da u okviru te večeri predstavi svoj iskorak u sferu modernih tehnologija lansiranjem prve virtuelne aplikacije koja omogućava tri različite ture obilaska stalne postavke sa elementima proširene realnosti u kombinaciji sa koncertom elektronske eksperimentalne muzike. Bio je to naš iskorak ka mlađoj publici sa namerom da im kažemo da nacionalna likovna umetnost može biti atraktivno i savremeno inerpretirana a muzeji mesta dobre zabave”, izjavila je Tijana Palkovljević Bugarski, upravnica Galerije matice srpske.\nNovi Sad se već na početku 2018. godine predstavio kao srpska, regionalna i buduća evropska prestonica kulture. Spajajući elemente visoke kulture sa popularnom i masovnom, otkrivajući nove lokacije, nova zdanja i izvođače, ali i podsećajući na one stare, više od 60.000 ljudi dočekalo je dve Nove godine u Novom Sadu, 31. decembra na 4 lokacije u prvom režiranom dočeku i 13. januara na 38 lokacija uz više od 150 izvođača. Više o atmosferi Дočeka Novih godina možete pročitati OVDE.\nBeograđanin Bravo Novi Sade!!!


Prevoz skuplji za 5 dinara - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Prevoz skuplji za 5 dinara\nPrevoz skuplji za 5 dinara\npetak, 29 jun 2012 07:30\nOd 1. jula javni prevoz u Kragujevcu biće skuplji za pet dinara, odlučilo je Gradsko veće. To praktično znači da će cena karte u zoni A umesto 45 iznositi 50, a u zoni B 60 dinara. Razlozi za povećanje cena su, prema rečima člana veća za komunalnu privredu Zorana Jovanovića, rast cena goriva za 14,47 i srednjeg kursa evra za 12,3 posto, kao i rast cena na malo za 7 odsto.\nTo su, rekao je Jovanović minimalne korekcije, "kako bi troškovi subvencija koje lokalna samouprava plaća na ime razlike troškova za prevoznike i prihoda koji se ostvaruju u prevozu, bili pokriveni kroz cenu karte".\nNa istoj sednici Gradskog veća data je i saglasnost Preduzeću za izgradnju grada za sporovođenje postupka javne nabavke za izbor najpovoljnijeg ponuđača za postavljanje semafora na raskrsnici kod grošničke stanice.\nReč je o obavezi koju je lokalna samouprava dogovorila sa kompanijom FIAT, kako bi se kroz takozvani ''zeleni talas'' od Šukine ulice bio omogućen nesmetan prolaz šlepera kroz grad za potrebe kooperanata čiji su pogoni locirani u Grošnici.\n"Očekujem da ceo posao bude okončan do jeseni, do zamaha proizvodnje u kompaniji FIAT. Vrednost radova iznosi oko četiri miliona dinara", rekao je direktor Preduzeća za izgradnju grada Veljko Merdžan.


Bespovratna sredstva gradovima i opštinama za finansiranje projekata u oblasti afirmacije seoskih sredina kao turističkog potencijala – ICR\nJavni konkurs za dodelu bespovratnih sredstava gradovima i opštinama sa teritorije AP Vojvodine za finansiranje projekata u oblasti afirmacije seoskih sredina kao turističkog potencijala – „Selo sa razglednice“\nPokrajinski sekretarijat za privredu, zapošljavanje i ravnopravnost polova, dodeljuje bespovratna sredstva u ukupnom iznosu od 3.000.000,00 dinara (slovima:trimilionadinara) obezbeđenim Pokrajinskom skupštinskom odlukom o budžetu Autonomne Pokrajine Vojvodine za 2014. godinu Aktivnost 12, ekonomska klasifikacia 4631 – tekući transferi ostalim nivoima vlasti, iz izvora finansiranja 01 00 Prihodi iz budžeta, radi realizacije projekata gradova i opština u oblasti afirmacije seoskih sredina kao turističkog potencijala – „Selo sa razglednice“\n– podsticanje aktivnosti i programa na uređenju seoskih sredina sa ciljem podizanja njihovog turističkog potencijala,\n– podrška lokalnim aktivnostima koje za cilj imaju odabir i uređenje karakterističnog seoskog detalja ili predela (seoski trg, znamenita građevina, tipična seoska ulica, prilaz selu, obala, etno kuća i sl) koji podižu turističku ponudu sela,\n– podrška aktivnostima kojima se promoviše selo kao turistička destinacija,\n– podsticanje saradnje lokalnih organa vlasti, mesnih zajednica i udruženja građana i seoskih udruženja žena na podizanju potencijala lokalne zajednice za pružanje usluga u oblasti ruralnog turizma.\n1. Pravo učešća na Konkursu imaju gradovi, opštine i seoske mesne zajednice uz podršku svoje lokalne samouprave sa teritorije AP Vojvodine.\n2. Podnosilac može aplicirati samo sa jednim projektom, a visina traženih sredstava ne može biti veća od 200.000,00 dinara (slovima:dvestohiljad dinara).\nPrednost pri odlučivanju o dodeli sredstava imaju lokalne samouprave koje će obezbediti i sopstveno učešće u realizaciji projekta.\n3. Podnosilac prijave dostavlja sledeću dokumentaciju:\n– opis projekta uz foto dokumentaciju izabranog seoskog motiva u trenutnom stanju,\n– idejno rešenje za celokupan lokalni projekat „Selo sa razglednice“\n– opis akcija uređenja i propagandne aktivnosti\n– popunjen konkursni obrazac uz opis projekta i aktivnosti\n– budžet projekta\n– odluka organa lokalne samouprave o sufinansiranju projekta\nPrijave na Konkurs sa pripadajućom dokumentacijom, dostavljaju se u zatvorenoj koverti na adresu: Pokrajinski sekretarijat za privredu, zapošljavanje i ravnopravnost polova, Novi Sad, Bulevar Mihajla Pupina 16, poštom ili lično preko pisarnice pokrajinskih organa sa naznakom: „Konkurs – selo sa razglednice“.\n4. Neće se uzimati u razmatranje neblagovremene i nepotpune ili nepravilno popunjene prijave, prijave koje nisu podnete od strane ovlašćenih lica, kao ni prijave koje nisu predmet konkursa.\n5. Lokalne samouprave koje nisu ispunile ranije ugovorenu obavezu, a ugovorena obaveza je istekla prema Pokrajinskom sekretarijatu za privredu, zapošljavanje i ravnopravnost polova, izuzeti su od prava na dodelu sredstava.\n6. Odluka o dodeli sredstava po isteku Konkursa objaviće se na sajtu Sekretarijata, nakon čega se podnosilac zahteva poziva da potpiše ugovor. Ukoliko se podnosilac projekta ne odazove pozivu za potpisivanje ugovora u roku od 15 dana od dana obaveštenja da mu je projekat odobren, smatraće se da je odustao od realizacije projekta.\nKonkurs je otvoren do 1. oktobra 2014. godine, odnosno do utroška sredstava predviđenih za ovu namenu.\nInformacije u vezi sa Konkursom mogu se dobiti u Sekretarijatu na telefon 021/487-4609\nSredstva za podsticanje programa i aktivnosti od javnog interesa iz oblasti zaštite porodice i dece i socijalne zaštite\nJavni konkurs „Sprovođenje antidiskriminacionih politika u Republici Srbiji za 2020. godinu“\n5. februara 2020. Ξ\n21. jula 2017. Ξ\nJavni poziv za program Pametni početak\n16. decembra 2021. 16. decembra 2021. Ξ


Novi dokazi o Srbiji četiri veka pre Nemanjića | Ritam Vremena\nIstorija Panorama Vesti\n24. aprila 2017. Redakcija\t0 Comments\n„Otkriće da je velika tvrđava na brdu Branig iznad kanjona reke Gradac funkcionisala četiri veka pre Nemanje kao srpska, uz pronalazak manjih utvrđenja na antičkom pravcu koji je spajao podrinjske rudne oblasti sa dolinom Kolubare, pokazuje da je reč o organizovanoj državnoj teritoriji“, kaže arheolog Radivoje Arsić iz valjevskog zavoda. „Rezultati istraživanja ukazuju da se prednemanjićka srpska država prostirala između Save i Drine. Od iskopavanja tek očekujemo iznenađenja, jer su na teritoriji zapadne Srbije i istočne Bosne otkriveni tragovi utvrđenja i naselja ranosrednjovekovne srpske države“.\n„Na početku istraživanja 2004. mislili smo da je reč o vizantijskoj tvrđavi iz 5. veka, iz vremena Justinijanove obnove“, kaže Arsić. „Docnijim iskopavanjima smo utvrdili da su je Rimljani koristili u vojne svrhe još od 3. veka, a da su kasnije samo dodati luksuzniji civilni deo i episkopska crkva, versko sedište celog ovog dela Srbije, što svedoči o značaju tajanstvenog grada. Zatim smo došli do najstarijeg sloja koji seže u preistoriju, u gvozdeno doba, kad se na ovom mestu nalazilo naselje utvrđeno kamenim bedemima“.\n„Iako je najviše oštećen erozijom i iskopavanjima divljih arheologa, nalazi su nedvosmisleno ukazivali na to da su Srbi ovde živeli u kontinuitetu od vremena naseljavanja od 7. do 10. veka. Grad je, izgleda, napušten u vreme ratova kneza Časlava sa Ugarima“, kaže Arsić.\n„U donjem delu grada nalazilo se civilno naselje, a gornji deo, gde je bila velika donžon kula, imao je isključivo vojnu svrhu“, kaže Arsić. „Geodetska snimanja i iskopavanja ukazuju da se civilno naselje razvilo pored antičkog puta kroz kanjon reke Gradac, spajajući dolinu Kolubare sa Valjevskim planinama i Podrinjem, koji su obilovali rudnim ležištima srebra, bakra, olova i zlata“.\n← DEJVID AJK: NATO će postati svetska vojska, UN svetska vlada, prava komanda je u podzemnim bazama Amerike\nPonovo snimljen Bigfut →


Datum kreiranja: ponedeljak, 01 decembar 2014 04:31\nČlanovi srpske zajednice su otvorili štand na kome su predstavili našu kuhinju, a kulturno-umetničko društvo Božur iz Otvil am Zea igrajući šopske igre i Đorđe Gavrić iz Čelinca svirajući na tamburici kola iz rodnog kraja, predstavili su kulturu srpskog naroda na ovoj manifestaciji.\nSa Srbima su se družili Nikolas Galade, zastupnik socijalnog departamenta u Gradskom veću, i Valter Okle, predsednik Interkulturalnog foruma iz Vintertura.\n- Nacije koje su se odazvale predstavljaju tradiciju, kulturu, igru, kuhinju i specijalitete. Družimo se i uz specijalitete i piće opušteno i bez politike, što je najvažnije i najlepše. Mi imamo naš štand na kome predstavljamo svadbarski kupus sa dimljenom slaninom i kobasicom, punjenu papriku, domaću proju, uštipke, kajmak sa Golije i, hvala bogu, domaću rakiju, naš srpski brend, bez koje se ne može - kazao je Dragan - Gagi Gavrić, predsednik srpske zajednice CH sa sedištem u Vinterturu.\n- Zadovoljan sam sa učešćem udruženja na današnjoj kulturnoj manifestaciji. U Vinterturu živi 110 nacija, njihova udruženja su veoma dobro integrisana, imaju mogućnost ovde na ovom skupu da prezentuje svoju kulturu i kuhinju i da se međusobno još bolje upoznaju. Nastupilo je samo desetak udruženja i tako svake godine održavamo ovu kulturnu manifestaciju - kaže Nikolas Galade, zastupnik Socijalnog departementa u Gradskom veću Vintertura.\nNa ovoj manifestaciji se skoro svi poznaju jer žive u Vinterturu, mnogo njih radi zajedno na ista radna mesta, i cilj ove Interkulturalne manifestacije je da narodi što bolje upoznaju kulturu, tradiciju i nacionalnu kuhinju


Vlada Stanojević ne skida ruke sa nove devojke | Beograd Noću Vlada Stanojević ne skida ruke sa nove devojke | Beograd Noću\nVlada Stanojević ne skida ruke sa nove devojke\nNa Vodi Kafana, Poznati, vesti • 11. Maj 2014.\nVlada Stanojević ne skida ruke sa nove devojke.\nTelevizijski voditelj Vlada Stanojević od nedavno je u ljubavi sa evropskom prvakinjom u fitnesu Ana Marijom Žujović. Zaljubljeni par se ne trudi da to sakrije, šta više, oni uživaju u razmenjivanju nežnosti na popularnim beogradskim mestima za provod. Naravno, to nije promaklo fotografima portala beogradnocu.com, koji su ih sinoć usnimili na otvaranju kafane Na Vodi Kafana.\nAna Marija Žujović javnosti je postala poznata kao devojka fudbalera Vladimira Volkova sa kojim je posle nekoliko burnih prekida nedavno i definitivno raskinula. Međutim, primećujemo da ga je brzo prebolela i da sada uživa u ljubavi sa njegovim imenjakom. Inače, Vlada Stanojević i Ana Marija upoznali su se na plesnim probama gde je ona jedan od instruktora njemu i Nini Radulović Lečić, pa se evidentno ljubav tako rasplamsala.\nSvratite i vi u kafanu Na Vodi Kafana i saznajte zašto je ona omiljeno mesto za boemsko uživanje mnogih poznatih ličnosti. Besplatno izvršite rezervaciju putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili 063 34 34 33 ili Online. Ukoliko nas budete redovno pratili uvek ćete prvi saznati najnovije informacije u vezi sa noćnim životom Beograda.


Realizovan prvi korak na putu do izgradnje postrojenja za otpadne vode za Zlatiborski okrug – EU Project Preparation Facilities\nBeograd, 18. jun 2019\nDanas je u Beogradu, u hotelu Falkensteiner, tim stručnjaka EU PPF8 projektne jedinice predstavio Prethodnu studiju opravdanosti koju je pripremio za projekat “Regionalni sistem upravljanja otpadnim vodama u Zlatiborskom okrugu”.\nCilj ovog sastanka bio je da se glavni korisnici projekta – predstavnici Ministarstva poljoprivrede, vodoprivrede i šumarstva (Republičke direkcije za vode), grada Užica, opštine Arilje, Ivanjica, Kosjerić i Požega i javno-komunalnih preduzeća iz ovih opština, detaljnije upoznaju sa sadržajem, nalazima i zaključcima ove studije.\nZadatak EU PPF8 projektnog tima bio je da kroz izradu Prethodne studije opravdanosti (PSO) istraži i utvrdi prostornu, ekološku, socijalnu, finansijsku, tržišnu i ekonomsku opravdanost potencijalnog ulaganja i predloži varijantna tehnička rešenja, na osnovu kojih nadležne vlasti mogu da odlučuju o daljoj realizaciji projekta Zlatibor.\nPrethodna studija opravdanosti daje sveobuhvatan pregled trenutnog stanja i pokrivenosti kanalizacionom mrežom sa glavnim karakteristikama postojećeg sistema – a to je ujedno bila i polazna tačka i osnov finansijske i ekonomske analize, procene investicionih troškova, prognoze kapaciteta budućeg sistema kao i analize zaštite životne sredine. U izradi PSO, EU PPF8 tim se takođe osvrnuo na kriterijume i tehnološke alternative prečišćavanja otpadnih voda kako bi se argumentovale predložene mere namenjene razvoju, poboljšanju i unapređenju rada postojećeg sistema, kao i rekonstrukciji i proširenju postojeće mreže na regionalnom nivou za sve integralne samoupravne jedinice.\nPripremom ove dokumentacije koja je u skladu sa relevantnim domaćim zakonodavstvom i EU direktivama ispituje se isplativost i održivost centralizovanog sistema odvođenja i prečišćavanja otpadnih voda iz Zlatiborskog okruga.\nU fokusu ove studije je Institucionalna analiza u okviru koje su sprema važećem zakonodavstvu prikazane moguće pravne opcije za zajedničko obavljanje komunalnih usluga na regionalnom nivou kao i neophodni koraci za uspostavljanje stabilne i održive regionalne organizacije za upravljanje sistemom odvođenja otpadnih voda i PPOV-a uz neophodnu međuopštinsku saradnju i koordinaciju.\nNakon razrade Generalnog projekta u skladu sa rezultatima ove Prethodne studije opravdanosti, potrebna je izrada daljih detaljnih faza tehničke dokumentacije.\nOvo je jedan od devet projekata iz sektora zaštite životne sredine EU PPF programa čiji je glavni cilj unapređenje infrastrukture za sakupljanje, odvođenje i preradu komunalnih otpadnih voda u gradu Užicu i četiri opštine: Arilje, Požega, Kosjerić i Ivanjica u Zlatiborskom okrugu u jugozapadnom delu Srbije.\nViše informacija o projektu ZLATIBOR možete naći ovde.


Federalno ministarstvo poljoprivrede, vodoprivrede i šumarstva Izmijenjen Program poticaja za 2020.g. - Federalno ministarstvo poljoprivrede, vodoprivrede i šumarstva\nZbog izvanredne situacije izazvane globalnom pandemijom korona virusa, danas je na hitnoj telefonskoj sjednici Vlada Federacije BiH izmijenila i dopunila Odluku o usvajanju Programa utroška s kriterijima raspodjele sredstava „Subvencija privatnim preduzećima i preduzetnicima – Poticaj za poljoprivredu“ utvrđenih Budžetom FBiH za 2020. godinu Federalnom ministarstvu poljoprivrede, vodoprivrede i šumarstva.\nOvo je učinjeno nakon što je Vlada FBiH zadužila resorna ministarstva da hitno poduzmu aktivnosti kako bi već usvojeni programi utroška transfera prioritetno bili usmjereni za finansiranje projekata sjetve, koja će biti u funkciji održavanja i poticanja proizvodnje strateških prehrambenih i neprehrambenih proizvoda ključnih za zdravlje i život stanovništva, te oporavak i održavanje produktivnih, logističkih i izvozno orijentiranih djelatnosti.\nIzmjene i dopune odnose se i na rokove za dostavljanje dokumentacije za proizvodnje započete prije i nakon 1. oktobra prethodne godine, a koje su završene do dana stupanja na snagu Programa novčanih podrški za 2020. godinu, kao i propisanih finansijskih ograničenja za pravne subjekte i fizičke osobe u modelu poticaja proizvodnji. Detaljnije upute o produžavanju svih rokova, a posebno ažuriranja podataka u RPG i RK propisat će se izmjenama relevantnih pravilnika za pojedine modele poticaja, što će se također uskoro objaviti.\nTakođer, u okviru Modela ruralnog razvoja, a vezano za podršku zajedničkim projektima poljoprivrede i ruralnog razvoja u Federaciji BiH, obrisana je ova odredba, a sredstva prebačena u Model ostalih vrsta podrški za mjeru Podrška različitim programima pokretanja proizvodnje, poticanja jesenje ili proljetne sjetve i slične mjere koje nisu obuhvaćene ostalim modelima, te mjere zemljišne politike.\nNadalje, izvršene su izmjene koje se odnose na ruralni razvoj, tako što su iznosi za pojedine mjere umanjeni za ukupno 9.000.000 KM. Ova sredstva su prebačena u ostale vrste podrški i primarno namijenjena različitim programima pokretanja proizvodnje, poticanja jesenje ili proljetne sjetve i slične.\nIzmjene Programa rezultirale su smanjenjem iznosa sredstava u okviru Modela ruralnog razvoja sa 17.250.000 KM na 8.250.000 KM, dok je u okviru Modela ostalih vrsta podrški planirani iznos sa 1.800.000 KM povećan na 10.800.000 KM.\nOdluka o izmjenama i dopunama Odluke o usvajanju Programa poticaja stupa na snagu danom donošenja a bit će dostupna ovdje čim se objavi u Službenim novinama Federacije BiH.\nDedić: Setom mjera povećati obim poljoprivredne proizvodnje u FBiH


Besplatni lekarski pregledi povodom Dana sanitetske službe\nTanjug 29. jula 2018. 13:35\nBEOGRAD – Povodom Dana sanitetske službe, Uprava za vojno zdravstvo Ministarstva odbrane danas je organizovala besplatne specijalističke preglede za građane u Vojnomedicinskom centru Karaburma, Vojnoj bolnici Niš i Vojnoj bolnici Novi Sad.\nZa besplatne lekarske preglede, koje vojne zdravstve ustanove 13. put organizuju u poslednjih godinu dana, prijavilo se oko 700 građana, od čega oko 290 u Beogradu, oko 160 u Nišu i više od 180 u Novom Sadu.\nZa specijalističke preglede mogli su se prijaviti svi zainteresovani sugrađani, uključujući i one koji nemaju zdravstveno osiguranje, saopštilo je Ministarstvo odbrane.\nUpravnik Centra vojnomedicinskih ustanova Beograd pukovnik dr Slavoljub Staletović je s upravnikom VMC Karaburma dr potpukovnikom Milanom Mladenovićem obišao tu zdravstvenu ustanovu.\nStaletović je istakao da je reč o akciji koja se u vojnim zdravstvenim ustanovama organizuje povodom Dana sanitetske službe, a uz saglasnost ministra odbrane Aleksandra Vulina.\n„Tim povodom besplatne specijalističke preglede organizujemo u tri naše vojnozdravstvene ustanove u Nišu, Novom Sadu i Beogradu, odnosno VMC Karaburma. Odziv građana je izuzetno veliki u svim ovim vojnozdravstvenim ustanovama, a mi smo uspeli, zahvaljujući kapacitetima koje imamo, da registrujemo oko 700 pacijenata, rekao je pukovnik Staletović, dodavši da je reč o petoj akciji koju organizuje Centar vojnomedicinskih ustanova Beograd od početka godine, te da je evidentno da građani imaju potrebe i želje da dođu i da se pregledaju kod naših stručnjaka.\nPrema rečima upravnika VMC Karaburma oko 290 građana Beograda i okolnih mesta prijavilo se danas za besplatne lekarske preglede u toj zdravstvenoj ustanovi koji će dobiti usluge lekara osam specijalnosti, a biće u prilici i da urade dijagnostičke procedure poput ultrazvuka abdomena i srca.\n„Do 10 časova pregledali smo oko 30 odsto zakazanih pacijenata i do sada nismo evidentirali nikakakve problemne u radu. Inače, interesovanje je bilo izuzetno veliko, pa je većina slobodnih termina već prvog dana bila zakazana“, rekao je Mladenović, izrazivši nadu da će ista akcija biti ponovo organizovana kako bi svi zainteresovani imali prilike da dobiju medicinske usluge vojnih lekara.\nOn je istakao da su današnju akciju pomogli i lekari VMC Novi Beograd, posebno radiolozi, s obzirom na to da je interesovanje za ultrazvučnu dijagnostiku bilo najveće.\nU Vojnomedicinskom centru Karaburma Beograđani su bili u mogućnosti da se besplatno pregledaju kod interniste, kardiologa, neurologa, otorinolaringologa, fizijatra, ginekologa, dermatologa, pulmologa i oftalmologa.\nU Vojnoj bolnici Niš svim zainteresovanim sugrađanima usluge su pružali specijalisti kardiologije, gastroenterologije, endokrinologije, neurologije, opšte hirurgije, oftalmologije, otorinolaringologije i urologije, dok su Novosađani u Vojnoj bolnici imali priliku da se pregledaju i konsultuju s kardiolozima, nefrolozima, pulmolozima, dermatolozima, opštim hirurzima, ginekolozima i neurolozima.\nU okviru besplatnih pregleda vršene su osnovne analize krvi, određivanje nivoa šećera u krvi, EKG, radiografska snimanja, ultrazvučni pregledi, kao i druge dijagnostičko-terapeutske procedure, ali isključivo po indikacijama lekara specijalista.\nMnistarstvo odbrane krajem prošle i početkom ove godine u više navrata otvorilo je vrata svojih zdravstvenih centara u Beogradu, Novom Sadu, Nišu, Kraljevu, Vranju i Bačkoj Topoli tokom kojih su vojni lekari-specijalisti pregledali više hiljada građana Srbije pružajući im vrhunske zdravstvene usluge.\nAkcija besplatnih pregleda građana i dalje nailazi na veliko interesovanje u svim gradovima u kojima je bila organizovana, najpre zbog profesionalnosti i kvaliteta rada zaposlenih u vojnim zdravstvenim centrima, a zatim i mogućnosti da se u jednom danu odrade pregledi na koje se neretko čeka i mesecima.


Beta 4. decembra 2021. 20:45\nViše vodećih zapadnih medija izvestilo je danas o blokadama puteva u Srbiji, navodeći da su hiljade gradjana izašle na ulice, izražavajući protivljenje projektu eksploatacije litijuma kompanije Rio Tinto.\nAmerička agencija Asošiejted pres izvestila je da su hiljade demonstranata u Beogradu i drugim srpskim gradovima blokirale glavne puteve i mostove, protestujući zbog planiranog rudnika litijuma „uprkos upozorenjima od policije i kampanji zastrašivanja koju su vlasti pokrenule protiv demonstranata“.\nDuvajući u pištaljke i skandirajući „Ustanak! Ustanak!“, demonstranti su zaustavili saobraćaj na glavnom autoputu koji prolazi kroz srpsku prestonicu, navodi agencija i dodaje da je u Nišu blokirana glavna ulica u centru grada, a u Novom Sadu most na Dunavu.\nAsošiejted pres, čiji tekst je prenelo više američkih medija, uključujući Vašington post, piše i o tuči u Novom Sadu, navodeći da su „fudbalski huligani bacali kamenice i flaše na demonstrante koji su pojurili za njima“.\nUniformisana policija nije bila vidljiva tokom dvočasovnih protesta, „najmasovnijih demonstracija protiv populističke vlasti u Srbiji u mnogo godina“, ocenjuje AP.\nAgencija podseća da je današnji protest drugi takav širom zemlje na koji su pozvale ekološke grupe „u vreme sve većeg nezadovoljstva javnosti autokratskom vladavinom srpskog predsednika Aleksandra Vučića“.\nEkološke grupe kritikuju „Vučićevu populističku vladu“ da se ne bori dovoljno protiv rasprostranjenog zagadjenja, navodi AP i dodaje da su aktivisti „naročito protiv dva usvojena zakona koje vide kao temelj za projekat iskopavanja litijuma kompanije Rio Tinto, na zapadu Srbije“.\nVučić i drugi srpski zvaničnici kritikuju proteste i, kako se navodi, tvrde da su „finansirani od Zapada radi destabilizacije zemlje i dovodjenja opozicije na vlast“.\nAgencija Rojters je navela da su hiljade ljudi blokirale puteve širom Srbije tokom antivladinog protesta koji predstavlja „glavobolju za vladajuću Srpsku naprednu stranku predsednika Aleksandra Vučića uoči parlamentarnih i predsedničkih izbora sledeće godine“.\nFrancuska agencija Frans pres piše da su hiljade demonstranata danas blokirale glavne puteve u Srbiji, „dok raste gnev zbog plana, podržanog od vlade, da se rudarskom gigantu Rio Tinto dozvoli da iskopava litijum“.\nManji protesti održani su u drugim gradovima, a u Beogradu i Novom Sadu, kako se navodi, bilo je manjih čarki izmedju protivnika i pristalica projekta kompanije Rio Tinto.\nJeremić o kandidaturi Vladete Jankovića: Ne želim da…


RnR Records vam predstavlja – Sanitarium 26. marta 2018. by Peđa Peđa No comments yet Beogradski sastav Sanitarium krenuo je sa svojom pričom marta meseca 2016-e. Bend je sačinjen od ekipe koja je imala ranije zapaženo iskustvo, a postavu čine profesionalci koji znaju šta hoće i koliko mogu. Pobednici su kao i zapaženi učesnici nekolicine ...\nRnR Records vam predstavlja – Vanja Orlandić 13. februara 2018. by Peđa Peđa No comments yet Gitarista Vanja Orlandić predstavlja netipičnu muzičku pojavu na crnogorskom i regionalnom muzičkom nebu. On je gitarista, može se reći, takozvanog laid back stila i instrumentalista koji na pravi način zna da pogodi emociju i atmosferu kroz svoje ...\nRnR Records vam predstavlja – sHpiritus mOvens 8. februara 2018. by Peđa Peđa No comments yet Muzičko putovanje beogradskog sastava sHpiritus mOvens krenulo je 2005. godine. Tokom tog perioda grupa je ostvarila zapažene uspehe, nastupajući po brojnim internacionalnim mestima, festivalima, imajući piliku da čak 5 puta „odradi“ regionalne. ...\nUSKORO u izdanju Pure Steel Records i RnR Records – Evolucija „Igra Počinje“ na engleskom jeziku 29. januara 2018. by Peđa Peđa No comments yet Engleska verzija drugog studijskog albuma pod imenom „Igra počinje“ svetlost dana ugledaće uskoro u izdanju nemačkog „Pure Steel Records“ i srpskog „RnR Records“. Album je već počeo da dobija odlične ...


Naprednjaci odbacuju optužbe o napadu na Vračaru | Srbija izbori 2020\n» Naprednjaci odbacuju optužbe o napadu na Vračaru\nNaprednjaci odbacuju optužbe o napadu na Vračaru\nČlanice koalicije "Vračar slobodno" optužile Srpsku naprednu stranku za napad njenih aktivista na štandove opozicionih stranaka ispred zgrade Skupštine opštine Vračar.\nGradski odbor Beograda Srpska napredna stranka odbacio je danas optužbe DS, SDS, D JB i Nove stranke da su aktivisti naprednjaka “sabotirali” i napali njihove aktiviste i da to “predstavlja još jednu laž cenzus koalicije”.\n– Bez i jednog dokaza i bilo kakve prijave optužuju aktiviste SNS-a da su sabotirali njihov putujući cirkus. Istine radi, nikakav napad na njihove aktiviste nije prijavljen policiji, tako da ovo predstavlja samo još jednu laž cenzus koalicije – navedeno je u saopštenju Gradskog odbora SNS.\nNaprednjaci navode da “cenzus koalicija, predvođena DS, SDS, DJB i Novom strankom, nastavlja da obmanjuje građane, jer osim mržnje prema Srpskoj naprednoj stranci nemaju šta da ponude građanima”.\n– Oni, koji su nasiljem ušli u Skupštinu Srbije, očigledno i dalje ne mogu da prežale što su ih građani kaznili na izborima, ne samo na Vračaru, već u Beogradu i celoj Srbiji – navodi Gradski odbor SNS i poručuje “gospodo, građani su vas kaznili jer ste protiv svakog prosperiteta, jer ste brinuli jedino o sopstvenom interesu i foteljama”.\n– Ono što je izvesno jeste da su građani Srbije odabrali borbu za modernu i uređenu Srbiju – zaključio je Gradski odbor SNS Beograda.\nStranke koalicije “Vračar slobodno” – DS, SDS, Nova i pokreta Dosta je bilo saopštile su ranije danas da su “duboko zabrinute zbog atmosfere nasilja i agresije u kojoj se nalazi naše društvo”, a povodom “nemile scena koje su se juče odigrale na platou ispred zgrade Skupštine opštine Vračar”.\n– Naime, prilikom akcije kojom su aktivisti naših stranaka obeležavali 100 dana od otimanja Vračara od strane SNS-a i kršenja izborne volje naših sugrađana, aktivisti SNS-a su pokušali da na sve moguće načine fizički da spreče akciju opozicije – navele su te stranke.\nU saopštenju se navodi da su “aktivisti vladajuće stranke otimali letke aktivistima opozicije i uz pretnje i psovke pokušavali da onemoguće održavanje skupa”.


"Imamo veći pristup pornografiji nego ikad pre, pa vidimo više seksa, što povećava interes. Pretpostavljam da isto važi i za seks utroje ili sa više osoba", rekla je doktorka Lara Tompson koja je sprovela istraživanje među studentima.\n"To pokazuje kako naše društvo posmatra istopolno ponašanje. Mediji i društvo daju znakove kako je kul ili seksi kada su dve žene zajedno, ali ne i kada su dva muškarca. Na to se gotovo gleda sa neodobravanjem"rekla je Tompsonova.\nZanimljivo je da su i studenti i studentkinje rekli su da bi radije imali seks utroje s ljudima koje znaju. Ovo mišljenje bilo je izraženije kod studentkinja, što za doktorku Tompson nije iznenađujuće jer se žene više suočavaju sa opasnošću od seksualnog napada ili prisile. Jedan od razloga zašto ljudi biraju seks utroje s bliskima je i to da još uvek postoji strah od osude okoline.\n"Malo ljudi realno ima seks utroje. Ali s druge strane, uočen je porast sličnih načina ponašanja, poput oralnog i analnog seksa.To je verovatno posledica načina na koji se socijalizujemo",objasnila je.


Vučić stupio na dužnost predsednika Srbije | Beogradske vesti\nAleksandar Vučić stupio je danas na funkciju predsednika Republike Srbije nakon što je u Narodnoj skupštini Republike Srbije, nad Ustavom Srbije i Miroslavljevim jevanđeljem, položio zakletvu.\nTekst zakletve, koju je nakon polaganja, potpisao Aleksandar Vučić glasi:\n„Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiji kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti“.\nNakon polaganja zakletve intonirana je himna Srbije.Vučić je, u govoru nakon polaganja zakletve, izrazio zahvalnost svim prethodnim predsednicima Republike na doprinosu progresu i prosperitetu naše zemlje.\nOn je odao priznanje prethodnom predsedniku Tomislavu Nikoliću zbog toga što je imao hrabrosti da podrži najteže, ali jedine celishodne mere koje je Vlada Srbije preduzimala na putu oporavka zemlje.\nVučić je rekao da će se boriti za mir u Srbiji i čitavom regionu, i poručio da će razgovarati sa svima, nuditi rešenja, insistirati na dijalogu i kompromisu, jer, kako je dodao, duboko veruje da je to osnova svakog napretka, uspešnog posla i bezbedne budućnosti.\nDa bismo uspeli da sačuvamo sebe, moramo da razgovaramo sa svima, ali i da jačamo svoje odbrambene kapacitete, jer samo na taj način možemo da sačuvamo zemlju od onih koji nam svakodnevno prete, istakao je on.\nPrema njegovim rečima, Srbija je nezavisna i suverena zemlja, i baš takva i samo takva može biti na ponos svim njenim građanima.\nVučić je poručio da je neophodno da se povezujemo i da gradimo mostove i puteve između država, otvaramo radna mesta, povećavamo robnu razmenu i učimo jedni od drugih.\nMožemo, uz težak rad, zdrav razum i sreću koju sami osvojimo, da stvorimo region u kojem su razlike prednost, a ne osnov za sukobe, istakao je predsednik, uz poruku da će čuvati integritet Srbije, ali da će uvek prihvatati razgovore sa kosovskim Albancima, jer se time štite Srbi i čuva i brani mir.\nOn je izrazio spremnost za otvaranje unutrašnjeg dijaloga po pitanju Kosova i Metohije, uz sve naše razlike, bez predrasuda, a poštujući Ustav naše zemlje.\nSrbija je ozbiljna, jaka država, koja može da se odbrani, koja je posvećena svojoj slobodi i svojoj sigurnosti, i koja, upravo zato, uvek može, i hoće, da svakome pruži ruku, bez straha šta će se toj ruci desiti, naveo je Vučić.\nVučić je za predsednika izabran u prvom krugu izbora 2. aprila sa osvojenih 55,08 odsto glasova, odnosno podrškom više od dva miliona birača.\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović prisustvovaće sutra prvom letu nacionalnog avio-prevoznika “Er Srbije“ na liniji Beograd–Venecija. Putnici na prvom letu na novoj liniji leteće avionom “erbas A319”, nazvanom po poznatom srpskom fudbaleru Dejanu Stankoviću. Pored Mihajlović, na prvom letu „Er Srbije“ za Veneciju […]


Imeri: I Amerikanci su rekli da bi za vreme Kurtijevog mandata trebalo da bude okončan dijalog - Kosovo Online\n21. Novembar 2021. • 11:58\nUniverzitetski profesor Dorajet Imeri kaže da izgleda postoji prećutni dogovor svih strana o finalizaciji dijaloga Beograda i Prištine, uključujući i Ameriku, prenosi Gazeta ekspres.\nPovodom izjave zamenika kosovskog premijera Besnika Bisljimija da će dijalog Kosova i Srbije sa sveobuhvatnim sporazumom biti završen u određenom roku, koji se poklapa sa mandatom premijera Aljbina Kurtija, Imeri smatra da može doći do dogovora o vremenskom okviru za zaključenje razgovora sa Srbijom.\n"Izgleda da postoji dogovor, jer nije samo Vlada Kosova ta koja kaže da pregovarački period treba da bude tempiran. Američki predstavnici su napomenuli i da bi tokom mandata Kurtijeve vlade trebalo da budu okončani razgovori sa Srbijom. Smatram da može doći do dogovora o tome kako treba da operišemo sa vremenom u odnosu na zaključenje razgovora sa Srbijom", rekao je Imeri za RTV Dukađini.\nOn, međutum, kaže da se u ovom procesu Kosovo kažnjava ranije preuzetom obavazom o Zajednici srpskih opština.\n"Kosovu će biti potrebno neko znanje da upotrebi svoje snažno oružje. Ali taj položaj nije povoljan u odnosu na Zajednicu srpskih opština. Stoga kažemo da postoji određena složenost u tome ko šta predstavlja", rekao je Imeri.\nKosovo dijalog EU Sjedinjene Američke Države sporazumi


ISPOVEST CIA AGENTA: Dati su nam milioni da rasparčamo SFRJ, podmitili smo stranke i političare koji su raspaljivali mržnju među narodima, a krajnji cilj je bio da vas napravimo robovima! | Web-Tribune.com\nHome / IZA KULISA / ISPOVEST CIA AGENTA: Dati su nam milioni da rasparčamo SFRJ, podmitili smo stranke i političare koji su raspaljivali mržnju među narodima, a krajnji cilj je bio da vas napravimo robovima!\n22. novembra 2015.\tIZA KULISA 49 Comments\nPrevious „Prisustvujemo svojevrsnom terorizmu svetskih medija koji je uperen protiv istine, zdravog razuma i slobode, a jedino je Aca Lukas imao hrabrosti da kaže ono što svi mislimo!“ Pročitajte..\nNext SENZACIONALNO!! AMERIČKI MARINAC RASKRINKAO SVE: Otkrio ko stoji iza napada u Parizu, ko je Obama i ko vlada svetom! (VIDEO)\nŠOKANTAN INTERVJU: BRNABIĆ ĆE BITI UHAPŠENA JER JE TAJNE PODATKE O VUČIĆU PREDALA AMERIKANCIMA (VIDEO)\nGost medijske kuće „Centar”, u emisiji „Intervju”, koju vodi i uređuje Dejan Petar Zlatanović,, bio …


Glavni rizici u finansijskom za 2014-tu godinu – Finomen\nCentralna banka Crne Gore je objavila glavne rizike u finansijskom sektoru za 2014-tu godinu. Visoka izloženost i ekonomska povezanost Crne Gore sa okruženjem i zemljama EU, kao i činjenica da su banke u većinskom privatnom stranom vlasništvu, čine ekonomiju Crne Gore, pa i finansijski sektor, ranjivim i osjetljivim na negativna kretanja u okruženju.\nTaksativno, rizici su sljedeci:\n1. Teškoće jednog broja matičnih banaka na njihovim domicilnim tržištima;\n2. I dalje visoka nelikvidnost realnog sektora i smanjenje priliva sredstava iz eksternih izvora uzrokuju oprezan pristup u kreditiranju banaka;\n3. I dalje prisutan visok procenat nekvalitetnih kredita i ostalih potraživanja i kredita i ostalih potraživanja koja kasne sa otplatom kao najveći izvori kreditnog rizika;\n4. Visok procenat kredita i ostalih potraživanja koja kasne sa otplatom kod sektora privrede. Na kraju juna 2013. godine, učešće kredita i ostalih potraživanja kod sektora privrede u ukupnim kreditima i ostalim potraživanjima iznosilo je 38,3%;\n5. Nepovoljna ročna usklađenost sredstava i izvora sredstava, depozita i kredita prije svega, lišava realni sektor dugoročnih kredita pod povoljnim uslovima za finansiranje razvojnih projekata;\n6. Nedovoljan stepen integrisanosti određenih segmenata finansijskog tržišta;\n7. Nedovoljno razvijena ponuda hartija od vrijednosti na sekundarnom tržištu.\nRelated Topics:BankeCBCGCrna GoraKrediti


Zdravlje: Žutica ne jenjava - BalkaniYUm.TV '); } //]]>\nEpidemija zarazne žutice tip A na području Pomoravskog okruga i dalje se širi, obolela je 31 osoba, prošle sedmice sedam, kaže načelnik Centra za prevenciju i kontrolu zaraznih bolesti Zavoda za javno zdravlje u Ćupriji epidemiolog dr Goran Radovanović.\n"Reč je o četiri osobe iz sela Drenovca i tri iz sela Golubovca u opštini Paraćin", rekao je Radovanović Tanjugu i dodao da su "novooboleli svi iz epidemijskog, uglavnom, porodičnog kontakta".\nJedna obolela osoba iz sela Golubovca "negira bilo kakav kontakt sa obolelima i odbila je da se leči u bolnici, ali verujemo da je bila u kontaktu sa obolelom osobom", rekao je Radovanović. On je dodao da su danas primljene još dve osobe sa sumnjom na zaraznu žuticu i čeka se laboratorijska potvrda bolesti.\nRadovanović je istakao da je prošla sedmica, pedeseta od prvog dijagnostikovanog slučaja zarazne žutice u Pomoravlju, "bila sa najviše obolelih" i ponovio da bi "epidemija mogla da se širi i razvlači do proleća".\nEpidemija je krenula 27. septembra iz sela Drenovac u opštini Paraćin, gde je i najviše obolelih, a zatim su stizali oboleli iz sela Sekirica, Golubovac, iz gradski centara Paraćin i Chuprija, podsetio je Radovanović.\nOn je rekao da su i dalje na snaži mere opštinskog Štaba za vanredne situacije Paraćina za suzbijanje širenja bolesti, a posebno rigorozan nadzor nad objektima, bunarima, hranom, pranjem i dezinfekcijom ruku.\n"Epidemiološka situacija je nepovoljna, objekti za snebdevanje vodom su plitki, a kretanje stanovništva veliko i sve ukazuje da je izvor zaraze čovek, da se bolest prenosi kontaktom i da se ne mogu isključiti i novi slučajevi", rekao je Radovanović.\nOn je ponovio da i dalje važi teza o "prelivanju epidemije iz sela Mozgovo kod Aleksinca, jer na to upućuju prva dva inicijalna slučaja bolesti - obolele osobe iz Dranovca koje su u tom selu (Mozgovo) bile na svadbi".\n"Reč je o zaraznoj žutici, tip A, koju smo prijavili za selo Drenovac i preduzeli sve higijensko-sanitarne mere u selu, pre svega, u Dečjem vrtiću i školi", rekao je Radovanović.\nOn je podsetio da u Pomoravskom okrugu, koji obuhvata šest opština Pomoravlja, Resave i Levča, u poslednjih 12 godina nije bilo zarazne žutice, a da se obična žutica pojavljivala ciklično svakih šest do sedam godina.


Neki od najvažnijih razloga zbog kojih kompanije trebaju procenu vrednosti nematerijalne imovine uključuju određivanje cena, osiguranje finansiranja, ispunjenje poreskih i računovodstvenih obaveza i ostale strateške razloge. KF Finance poseduje vrhunsku stručnost u području procene vrednosti nematerijalne imovine, uključujući imovinu vezanu za marketing, kupce, ugovore i tehnologiju. Naš tim stručnjaka procenjuje korisni vek trajanja nematerijalne imovine zatim određuje relevantne tržišne stope rojalitija (royalty rates).\nKoristimo najaktualnije metode procene vrednosti nematerijalne imovine koje se uglavnom temelje na novčanom toku kao što su metoda plaćanja rojaliteta (royalty-relief method) i metoda viška zarade (excess earnings method).\nNaši izveštaji o proceni su u skladu s najvišim standardima industrije te se pripremaju u skladu sa Međunarodnim standardima vrednovanja (International Valuation Standards).\nPružamo usluge procene vrednosti za sledeće svrhe:\nalokacija kupoprodajne cene (purchase price allocations),\nprenos intelektualnog vlasništva,\nvrednovanje istraživanja i razvoja,


Preminuo Đorđe Subotić | Autonomija\nBio je levičar, humanista i veliki borac\nVojvođanski političar i aktivista Đorđe Subotić preminu je sinoć u Kliničkom centru Vojvodine.\n„Umro je naš antifašistički drug Đorđe Subotić, član Glavnog odbora Saveza antifašista Vojvodine. Đorđe je bio Rumljanin, Sremac, Vojvođanin i Jugosloven“, saopštio je danas Savez antifašista Vojvodine.\nĐorđe Subotić bio je dugogodišnji predsednik Vojvođanskog kluba, poslanik Skupštine AP Vojvodine od 2000-2004. godine, i predsednik skupštinskog Odbora za informisanje.\n„Bio je levičar, humanista, veliki borac, izuzetan prijatelj i dobar čovek”, naveo je Savez, izrazivši saučešće porodici, prijateljima i saradnicima Đorđa Subotića.\nVojvođanski klub: Beskompromisan i strastven borac za istinu o Vojvodini\nVojvođanski klub izrazio je žaljenje zbog smrti Đorđa Subotića, nekadašnjeg predsednika te organizacije.\n„Đorđe je bio beskompromisan i strastven borac za istinu o Vojvodini, neumoran u iskazivanju istorijske nepravde koja je Vojvodini naneta i jedan od najistrajnijih analitičara višedecenijske pljačke Vojvodine, koja ni danas ne jenjava“, saopštio je Vojvođanski klub.\nU saopštenju se podseća da se Subotić tokom devedesetih hrabro borio protiv proterivanja građana Vojvodine, pre svega vojvođanskih Hrvata, zbog čega je bio na udaru raznih nacionalističkih grupa.\n„Vojvođanski klub žali za svojim istaknutim i časnim članom i nekadašnjim Predsednikom, koji je celog svog života bio levičar, antifašista, predani borac i veliki Vojvođanin“, naveo je Vojvođanskiu klub.


U državi lideru u regionu pacijentkinje se raduju popravci stola za radiologiju – СНП\nU državi lideru u regionu pacijentkinje se raduju popravci stola za radiologiju\nНема коментара на U državi lideru u regionu pacijentkinje se raduju popravci stola za radiologiju\nDobre vijesti stigle su juče iz Kliničkog centra Crne Gore. Aparat za unutrašnje zračenje, odnosno sto za radio terapiju u Klinici za onkologiju je popravljen, pa pacijentkinje sa najtežim oboljenjima više neće morati da putuju u Banja Luku da bi primile terapiju, što se dešavalo poslednjih mjesec i po dana.\nVjerovali ili ne, u 21. vijeku, u 2019. godini, građani države kandidata za članstvo u Evropskoj uniji i članici NATO-a, lideru u regionu po mnogo čemu, treba da se raduju ovakvim informacijama.\nIako je rečeno da je samo deset pacijentkinja zračenje obavilo u Centru za radio terapiju u Banja Luci, to ne mijenja ozbiljnost situacije. Da je samo jedna žena bila u pitanju, to je dovoljan razlog da se cijeli zdravstveni sistem pokrene i da učini sve da, pored problema koje joj donosi okrutna bolest, ne mora da prolazi i kroz dodatne teškoće, odnosno da razmišlja o tome da li će potrebni aparat biti u funkciji ili će morati da prevali stotine kilometara kako bi odradila ono što je neophodno da bi preživjela.\nOčigledno je da ulaganja u Centar za radio terapiju nisu dovoljna, pa pozivamo upravu najveće zdravstvene ustanove u državi da hitno reaguje i kupi novi sto za radio terapiju, kako se ovakva situacija više nijednoj ženi u Crnoj Gori ne bi desila. Napominjemo da pomenuti aparat košta nekoliko desetina hiljada eura, što je investicija koja se može priuštiti ukoliko bi se državnim novcem raspolagalo na pravi način.\n← Presuda Milanu Knezeviću još jedan skandal → Moramo zaustaviti odlazak mladih ljudi iz Crne Gore


Digitalni marketing – nove perspektive\nNaslovnica Sjeverni Sandžak Novi Pazar Digitalni marketing – nove perspektive\nDigitalni marketing – nove perspektive” novi je projekat Regionalne razvojne agencije Sandžaka SEDA, koji finansira Evropska unija u partnerstvu sa Vladom Republike Srbije preko EU PRO programa. Cilj je podizanje kapaciteta malih srednjih i mikro preduzeća i njihovo pozicioniranje na tržištu. Javni poziv za preduzetnike biće raspisan u februaru.\nPravo na učešće imaju sva mala, srednja i mikro preduzeća i preduzetnici koji su od 2015. godine imali neki oblik podrške i saradnje sa Regionalnom razvojnom agencijom Sandžaka SEDA. Digitalni marketing, brending i pozicioniranje na tržištu, kako je na konferenciji za novinare najavio direktor Samir Kačapor, biće i nova usluga agencije SEDA.\n”Projekat ”Digitalni marketing – nove perspektive” ima za opšti cilj podizanje kapaciteta lokalnih, malih i srednjih preduzeća i preduzetništva, ali i same Regionalne razvojne agencije Sandžaka SEDA. Obučićemo naša tri zaposlena radnika i uvešćemo novu uslugu, s ciljem da doprinese poboljšanju dugoročne vidljivosti, imidža i tržišnog položaja malih i srednjih preduzeća na području jugozapadne Srbije.\nProjekat je preko EU PRO programa podržan sa preko 29,5 hiljada evra.\n”S obzirom da danas veliki broj ljudi ima pristup internetu i da ljudi dosta vremena i provode na internetu, sasvim je jasno zašto smo mi dobili veliki broj projekata na ovu temu. Nadamo se da će 20 preduzeća koja budu odabrna u procesu selekcije, uspeti da izgrade svoju strategiju digitalnog marketinga i unaprede svoje poslovanje” izjavio je ispred EU PRO programa saradnik za mala i srednja preduzeća i organizacije za podršku poslovanju Mensur Bihorac.\nAgencija SEDA je predhodnih godina kroz različite projekte podržala osnivanje preko 100 malih i srednjih preduzeća. Novim projektom, u cilju obezbeđivanja njihovog opstanka i pozicioniranja na tržištu, ide se i korak dalje.\nNama je cilj da te firme koje su osnovane, koje su na tržištu relativno mlade, marketinški nepoznate, da ih podržimo kroz ovaj projekat, koji ima dva primarna cilja: jedna je podizanje kapaciteta i same Regionalne razvojne agencije Sandžaka SEDA, gde naši ljudi stiču nova znanja, a primarni cilj je da od tih sto preduzeća angažujemo 40 koji će da prođu obuku” izjavio je koordinator na projektu Almir Šaćirović.\nKao krajnji rezultat novog projekta 20 preduzeća će dobiti razvijene internet stranice, profile na društvenim mrežama ko što su facebook i instagram, uz praćenje njihovog rada u naredne dve godine.


Uoči okupljanja svetskih lidera povodom održavanja Generalne skupštine Ujedinjenih nacija sledeće sedmice u Njujorku – rastuće napetosti između Vašingtona i Irana prete da zasene taj događaj. Uprkos tome, Antonio Gutereš generalni sekretar UN-a nada se da će u fokusu susreta zvaničnika sveta biti opasnost i posledice klimatskih promena.\n“Potrebno je da se suočimo sa tim da nemamo vremena za gubljenje. Gubimo trku sa klimatskim promenama", poručio je uoči u nedelji uoči početka zasedanja generalni sekretar svetske organizacije.\nOčekuje se da će stotinu zvaničnika, sa konkretnim planovima za smanjivanje efekata staklene bašte, učestvovati na samitu.\n“Predstavićemo inicijative čija je svrha da smanjimo upotrebu uglja, odredimo cenu ugljenika, stopiramo subvencije fosilnih goriva i smanjimo zagađenja koja štete našem zdravlju", preneo je Gutereš.\nGubimo trku sa klimatskim promenama: Antonio Gutereš\nU subotu, pre početka susreta svetskih lidera, stotine aktivista zabrinutih zbog klimatskih promena održaće sopstveni samit. Obratiće im se i Šveđanka Greta Tunberg, koja je do SAD-a doputovala na jedrilici koja ne emituje štetne gasove.\nMeđutim, globalno zagrevanje mogle bi zaseniti geopolitičke krize i prerasti u najznačajnije teme okupljanja svetskih lidera.\nNapadi na dva velika naftna postrojenja u Saudijskoj Arabiji u potpunosti su preokrenuli situaciju u kojoj se činilo da je moguće zasnivanje odnosa Sjedinjenih Država i Irana na novim osnovama što bi doprinelo izbegavanju opasnih eskalacija.\nJemenski pobunjenici, koje podržava Iran, tvrde da su počinili napad na naftno postrojenje Saudi Aramko proteklog vikenda. Sjedinjene Države su uprle prst u Iran – koji je odbacio umešanost u napad.\nU međuvremenu, predsednik Sjedinjenih Država Donald Tramp odlučio je da pooštri sankcije Iranu, državi za koju je rekao, da mu deluje kao krivac.\n"Sve ukazuje na to. Raspolažemo argumentovanim istraživanjima. Trenutno, sve ukazuje na to – obavestićemo vas o tome. Objavićemo kada budemo potpuno sigurni – za sada deluje tako", rekao je Tramp.\nMogućnosti za susret američkog predsednika i iranskog lidera Hasana Rohanija se sada čine malo verovatnim. Njihov eventualni sastanak, ukazuje Aleks Vatanka, sa nevladinog Instituta Bliskog istoka, nosi mnogo više rizika za iranskog lidera.\n“Ukoliko se u Njujorku dogodi njihov susret,Tramp ga može iskoristi za fotografisanje i slanje poruke svojim biračima, a da predsednik Rohani ne dobije ništa zauzvrat. Rohani će, međutim, u Iranu biti napadan zato što je bio naivan. Kao državnik koji nije trebalo da učestvuje – jer iz toga ništa nije proizašlo", smatra Vatanka.\nObraćanje državnika sveta Generalnoj skupštini UN počeće od utorka. Nastup američkog predsednika Trampa je jedan od najiščekivanijih.\n“Mislim da će predsednik Trump, kao i uvek uglavnom govoriti o sebi, i usredsrediti se na tvrdnje da napreduje u pregovorima o nuklearnom naoružanju Severne Koreje", ocenjuje Ričard Gauan iz organizacije Grupa za međunarodne kroze Ujedinjenih nacija.\n"Tramp voli da se predstavlja kao mirotvorac – ali očigledno mu to ne uspeva kada se sučeljava sa Iranom. Tako da će akcenat stavljati na korejsko pitanje", kaže Gauan.\nPod lupom bi se mogla naći i obraćanja britanskog premijera Borisa Džonsona i brazilskog predsednika Žaira Bolsonara – često označavanog Trampom tropskih predela.\nU poslednjem trenutku odustao je izraelski premijer Benjamin Netanjahu, čija je politička budućnost pod znakom pitanja, nakon izbora u kojima nije uspeo da osvoji većinu


Dušan Janjič: normalizacija odnosa sa Kosovom ne znači i priznanje – Balkanekspresrb.rs\nPolitički analitičar Dušan Janjić je za kosovski drugi kanal RTV izjavio da je sastanak na nivou predsednika u Briselu od izuzetne važnosti za normalizaciju odnosa.\nOn takođe navodi da na sastanku na kome će razgovarati Hašim Tači i Aleksandar Vučić neće biti donete neke konkretne odluke.\n“Taj sastanak će biti obeležen kao prvi sastanak na nivou predsednika i početak nove faze u pregovorima, gde će se politički dijalog odvjati preko predsednika Kosova i Srbije a to opet znači da ćemo u narednih nekoliko meseci prisustvovati ozbiljnom prilagođavanju tom novom formatu. Mora da se imenuju i politički pregovarači, mora da se osmisli ceo jedan koncept unutar vlade i predsedništva kako će se to što predsednici dogovore primjenjivati”, rekao je Janjić.\nPredsednik Hašim Tači ranije je izjavio da je Priština zainteresovana za novu dinamiku u dijalogu sa Beogradom, koja će biti završena potpunom normalizacijom odnosa Kosova i Srbije, a Janjić smatra da pod normalizacijom nije smatrao odluku o priznanju Kosova. “Normalizacija nije proces koji vodi priznavanju. Normalizacija je proces koji vodi, po modelu dve Nemačke, uspostavljanju normalnih odnosa između dve funkcionalne jedinice, što će reći pravno -maksimum koji kosovska strana može da očekuje je uspostavljanje suvereniteta na celoj teritoriji. Priznavanje je nešto potpuno drugo”, naveo je Dušan Janjić. Smatra da će, nakon formiranja Vlade na Kosovu i mogućih parlamentarnih izbora u Srbiji, nova runda dijaloga biti pokrenuta tek u novembru. Prema njegovim očekivanjima, tada će se razgovarati o realizaciji sporazuma o ZSO i dogovoru oko formiranje Vojske Kosova.\n“Očekujem da od novembra pa do idućeg proleća, imamo seriju razgovora pre svega o sledećim temama: ZSO i njena realizacija, dogovori oko Vojske Kosova i drugih stvari za koje je potrebna saglasnost Srba… Zatim otvaranje teme međusobnih potraživanja i realizacije te teme, uključujući otvaranje platnog prometa između Kosova i Srbije. S druge strane tu je tema položaja Srba i zajednički nastup u regionalnim i drugim projektima”, naglasio je Janjić za RTK2.(Agencije)♦\nTagsDušan Janjić Kosovo\nSednica Vlade o kulturnoj saradnji sa Kuvajtom


Predsednik Srbije Aleksandar Vučić najavio je da će Srbija ići na dodatnu reformu vojske, ali je naveo da "to ne znači dodatnu kupovinu oružja, kako to naši ljudi obično misle", već naprotiv, "čak ćemo da stanemo sa kupovinom oružja ali ćemo da razvijamo na pametan način kompletan sistem odbrane", rekao je Vučić dodavši da o tome može mnogo da se nauči od Belorusije.\n"Bićemo mnogo snažniji nego danas, mobilniji i brži", izjavio je Vučić u zajedničkom obraćanju sa beloruskim predsednikom Aleksandrom Lukašenkom nakon njihovog razgovora u Beogradu.\nVučić je rekao i da je doneta takva odluka i da je u utorak o tome razgovarao sa ministrom odbrane Aleksandrom Vulinom i načelnikom Generalštaba Vojske Srbije Milanom Mojsilovićem.\nLukašenko je prethodno ocenio da je Srbiji je potrebna „mobilna i jaka vojska“, koja može da deluje.\n"Govorio sam to i Miloševiću (Slobodanu, bivšem predsedniku Savezne Republike Jugoslavije) i ostalima posle njega - i počeli ste da radite na tome", rekao je Lukašenko na konferenciji sa Vučićem.\nBelorusija poštuje želju Srbije da uđe u EU\nPredsednik Belorusije je rekao i da pozdravlja to što je Srbija potpisala sporazum sa Evroazijskom ekonomskom unijom (EAEU), ali i da podržava želju Srbije da se priključi Evropskoj Uniji.\n„Belorusija od 1. februara 2020. preuzima predsedavanje EEU, iskoristite to“, rekao je Lukašenko, čija zemlja je članica EAEU.\nOn je dodao da Belorusija podržava put Srbije u Evropsku uniju (EU) i da želi Srbiji "da sa dostojanstvom uđe u tu zajednicu". Lukašenko je rekao da će Srbija znati da odluči šta je za nju bolje ukoliko se nađe pre ultimatumom da odabere između EU i EAEU.\n“Leti se sa dva krila, to je naša sudbina”, kazao je on, dodavši da Rusija, Kina, Belorusija žele da imaju dobre odnose sa zemljama EU.\n“Mi razumemo vašu situaciju, 70 posto vaše robne razmene je sa EU. Sumnjam da neko može da vam zameni to“, kazao je Lukašenko.\n“Ako nas budete podržavali, kao mi vas, nikakva unija nam neće biti ni potrebna za saradnju. Srbija će naći sreću i u EU i u EAEU”, rekao je Lukašenko.\nLukašenko: Slično gledamo na dešavanja u svetu\nPredsednik Belorusije je kazao i da su srpski i beloruski narod "ujedinjeni vekovnim vezama i zajedničkim vizijama budućnosti".\n"Slično gledamo na svetska dešavanja i podržavamo teritorijalni integritet Srbije. Ako možemo da pomognemo, recite. Mi računamo na podršku Srbije za po nas principijalna pitanja", rekao je Lukašenko.\nGovoreći o robnoj razmeni između Srbije i Belorusije, Lukašenko je rekao da je nivo robne razmene „pao u maloj meri“, ali da ima još vremena da se to popravi do kraja godine.\n„Nadoknadićemo to, siguran sam“, rekao je Lukašenko.\nOn je rekao da su beloruski trolejbusi i autobusi postali bitan deo saobraćaja u Beogradu.\nNa konferenciji za novinare, Lukašenko se osvrnuo i na budućnost EU. On je kazao da se protivi izlasku Velike Britanije iz Unije i da podržava celovitost te zajednice.\n„Ako se EU sruši, srušiće se ceo sistem. Hteli mi to ili ne, ne smemo da uništimo EU“, rekao je Lukašenko.\nVučić: Lukašenkova Belorusija nikad nije glasala protiv Srbije\nPoseta predsednika Lukašenka biće injekcija za razvoja naših bilaterlanih ekonomskih odnosa, pošto su naši politički odnosi odlični, rekao je predsednik Srbije Aleksandar Vučić na konferenciji za novinare nakon sastanaka sa beloruskim kolegom.\nOn je dodao da Belorusija uvek može da računa na podršku Srbije, kao što je Srbija od zvaničnog Minska uvek imala podršku po pitanju Kosova.\nVučić se zahvalio Lukašenku zbog toga što je 1999. godine, tokom NATO intervencije, bio jedini svetki lider koji je došao u Srbiju.\nAko nas budete podržavali, kao mi vas, nikakva unija nam neće biti ni potrebna za saradnju: Lukašenko\nPrema Vučićevim rečima, za vreme prethodnog srpskog rukovodstva, Lukašenko je privatno posetio Srbiju, a tadašnji predsednik Srbije je izrazio želju da se tajno sastane sa Lukašenkom, što je beloruski predsednik odbio.\n"Mene ne interesuje šta će razne budale da govore u ovoj i u nekim drugim zemljama. Mene interesuje šta je to što mogu da uradim za srpski narod. Mene interesuje da uvek kažem hvala za to što je Lukašenko uvek podržavao Srbiju na najbolji mogući način. Srećan sam što danas živim u zemlji koja se svojim prijateljima ponosi i ne stidi ih se", rekao je Vučić.\nOn je napomenuo da su Srbija i Belorusija iskreni prijatelji.\nVučić je kazao da je sa Lukašenkom imao dobre razgovore o saradnji u gotovo o svim sferama.\nOn je pozvao beloruske kompanije da više svojih proizvoda plasiraju na trižište Srbije.\n"Mi smo kupili ne mali broj mašina beloruske proizvodnje za naše vatrogansce i naše kopove u Majdanpeku i Boru. Kod nas su tenderske procedure, ali mi smo uvek spremni da pronađemo način kako da, ukoliko je istog kvaliteta i ista cena, kupimo ono što proizvode 'Maz', 'Belaz' i mnoge druge beloruske kompanije", rekao je predsednik Srbije.\nVučić je najavio dodatnu reformu Vojske Srbije, koja će, prema njegovim rečima, u sistemskom smislu biti još mobilnija i brža.\n"To ne znači kupovinu oružja, naprotiv, staćemo sa tim, ali ćemo da razvijamo kompletan sistem odbrane na pametan način", rekao je Vučić.\nPredsednik Belorusije Aleksandar Lukašenko nastavio je u utorak posetu Srbiji, gde se sastao sa predsednikom Aleksandrom Vučićem.\nLukašenko u parlamentu: Belorusija uvek bila na strani Srbije\nLukašenko se tokom drugog dana poasete Srbiji obratio i poslanicima u Parlamentu, gde je rekao da je "Belorusija uvek na strani Srbije po pitanju njenog teritorijalnog integriteta”.\nOn je rekao i da njegova poseta Beogradu ima poseban značaj za njega, jer je pre tačno 25 godina posetio “drugačiji Beograd, kako bih izrazio podršku Belorusije bratskom srpskom narodu”, tokom “neljudske agresije NATO-a“ 1999. godine, kada je “poginulo na hiljade nevinih ljudi”.\n“Tada smo bili pored vas i podržavali vas na razne načine”, rekao je Lukašenko.\nOn je poželeo narodnim poslanicima da uspešno polože “važan ispit pred narodom” na predstojećim parlamentarnim izborima koji će biti održani u Srbiji na proleće 2020. godine.\n“Nemojte da se borite jedni protiv drugih u Srbiji. Srbija je jedini oslonac nakon raspada Jugoslavije. Mi smo zavideli vašem razvoju, ekonomiji i redu koji ste imali u društvu”, rekao je Lukašenko i pozvao predstavnike političkih stranaka u Srbiji da “budu jedno”.\n“I Srbija i Belorusija imaju dosta protivnika ono nas, zato treba da se ujedinimo i sačuvamo zemlju i narod. Želim vam da dostojanstveno održite izbore”, rekao je Lukašenko.\nObraćanje Lukašenka u Narodnoj skupštini Srbije\nO izborima u Belorusiji\nTokom obraćanja srpskim poslanicima u Narodnoj skupštini Lukašenko se osvrnuo na nedavno održane parlamentarne izbore u Belorusiji, rekavši da parlamentarne slobode tamo ne mogu biti veće.\n“Jedni su bili oduševljeni našim izborima, a drugi su rekli da su neregularni i nedemokratski, pošto opozicija nije ušla u parlament. To je čista glupost”, rekao je Lukašenko.\nOn je dodao da je želeo da ima poslanike opozicije u parlamentu, ali da nije mogao da ih dovede, pošto su imali tri posto glasova.\nDelegacije Srbije i Belorusije su u prisustvu Lukašenka i Vučića razmenile niz potpisanih bilateralnih dokumenata. Između ostalog, razmenjeni su bilateralni sporazumi o izručenju i o naučnoj i tehnološkoj saradnji, program saradnje u oblasti obrazovanja u 2020. godini, memorandum o razumevanju u oblasti inovacija i digitalnih tehnologija, sporazum o saradnji SANU i Nacionalne akademije nauka Belorusije, dva sporazuma između banke, Poštanske štedionice i Belarus banke.\nPotpisan je, između ostalog, i bilateralni sporazum o obrazovanju\nBeloruske donacije Srbiji


Niška televizija » U Nišu održana javna rasprava o nacrtu zakona (VIDEO)\nObjavljeno 08.06.2015. 14:40\nU Nišu je održana javna rasprava o Nacrtu zakona o prijavljivanju i evidentiranju zakupaca na neodređeno vreme u stanovima u svojini građana, zadužbina i fondacija. Svi na koje se odnosi, primedbe mogu davati do 15.juna, kada će u Beogradu biti održana poslednja javna raspravao o nacrtu ovog akta.\nPrema analizama iz 2013.te godine u Srbiji ima 3.508 stanova u svojini građana i zadužbina u kojima žive zakupci na neodređeno vreme. Novi Zakon, treba da utvrdi broj ovakvih stanova i zakupaca, kako bi se procenili troškovi preseljanja koje bi platila država, kao i vrednost novog stana. U izradi akta, učestvovalo je i Udruženje za zaštitu stanara koji žive u zadužbinama.\nIz Udruženja za zažtitu stanara u zadužbinama očekuju, da će im država omogućiti kupovinu stanova po ceni od 400 evra po kvadratu, po kojoj su građani otkupljivali stanove u društvenoj svojini. Iz odseka za stambeno pravo međutim, navode primere okolnih zemalja.\nO Predlogu Novog zakona, Vlada će odlučivati u julu. Po stupanju na snagu, proceduru raspisivanja poziva za prijavu zakupaca i vlasnika sprovodi lokalana samouprava koja će konačne podatke slati Ministarstvu građevinarstva, soabraćaja i infrastrukture.


Aluminijum – Beli Bor\nKada je neophodno brzo, efikasno i kvalitetno rešenje, a da uz to poseduje i epitete dugotrajnosti i lakoće održavanja, tada je aluminijumska stolarija pravi izbor. Naš tehnički partner, poznata grčka kompanija Alumil, u svojoj ponudi raspolaže sa više od 40 različitih sistema za izradu stolarije, što nam omogućava da odgovorimo na svaki zahtev naših klijenata.\nUnapred pripremljena i već mnogo puta isprobana tehnička rešenja u domenu aluminijumske stolarije garantuju da će svaki tehnički zadatak biti lako rešen. Bilo da je reč o klasičnim prozorima i balkonskim vratima, unutrašnjim pregradama, kliznim pozicijama ili složenim fasadnim sistemima, naši inženjeri će uvek ponuditi najbolje moguće rešenje.\nPraksa je pokazala da se aluminijumska stolarija najčešće koristi prilikom opremanja poslovnih prostora i izrade ulaznih vrata na stambeno-poslovnim objektima. Međutim, razvoj novih, robustnijih i snažnijih profila sa značajno unapređenim termičkim karakteristikama, otvara mogućnost primene aluminijumske stolarije i u stambenim prostorima.\nAluminijumske sisteme karakteriše uniformnost i visoka funkcionalnost ali će naši klijenti uvek imati mogućnost da usklade estetske karakteristike svoje stolarije sa zahtevima uređenja unutrašnjeg prostora. To se postiže kroz odabir boje i načina obrade aluminijumskih profila, oblik i boju prozorskih ručica, kao i boju okova koji će biti korišćen u procesu izrade stolarije.\nTEHNIČKE KARAKTERISTIKE NAJČEŠĆE KORIŠĆENIH ALUMINIJUMSKIH SISTEMA:\nSistem bez termičkog prekida\nUgradna dubina sistema je 45mm\nPrimenjuje se za izradu unutrašnjih pregrada i vrata\nMogućnost izbora između različitih oblika profila\nPodržava upotrebu staklenih paketa do 32mm debljine\nEkonomična opcija sa termičkim prekidom\nUgradna dubina sistema je 50mm\nKoeficijent toplotne provodljivosti je između 2,6 i 3,3 W/m 2 K\nTermički prekid debljine 18mm\nMogućnost upotrebe staklenih paketa do 32mm debljine\nSistem sa termičkim prekidom koji pokriva izuzetno veliko polje primene\nKoeficijent toplotne provodljivosti od 2,1 do 3,1 W/m 2 K\nMogućnost izrade stolarije sa skrivenim šarkama\nKoeficijent toplotne provodljivosti od 1,58 do 2,12 W/m 2 K\nIzuzetne mogućnosti kada je reč o tipologijama otvaranja i načinu primene sistema


Potpredsjednik PS OEBS: Kontinuirano mudra politika Crnu Goru čini faktorom stabilnosti i mira u regionu\nutorak, 16 maj 2017 14:06\nPredsjednik Skupštine Crne Gore Ivan Brajović primio je danas potpredsjednika Parlamentarne skupštine Organizacije za evropsku bezbjednost i saradnju (PS OEBS) i specijalnog predstavnika za Jugoistočnu Evropu Roberta Batelija, kao i šefa Kancelarije PS OEBS-a u Beču Andreasa Notelu, koji borave u Crnoj Gori.\nPredsjednik Brajović je izrazio zadovoljstvo kontinuitetom odličnih odnosa između Crne Gore i OEBS-a, čemu značajno doprinose aktivnosti Misije OEBS-a u Crnoj Gori i Stalne misije Crne Gore pri OEBS-u. Posebno je naglašena uloga OEBS/ODIHR-a, kao i PS OEBS-a u međunarodnoj posmatračkoj misiji na parlamentarnim izborima u Crnoj Gori, koja je objektivno i profesionalno odradila posao. Zvaničnici OEBS-a su konstatovali da ne postoji zemlja koja ne dobija preporuke za unaprjeđenje izbornog procesa, pri čemu je Crna Gora uvijek uvažavala preporuke i otklanjala prepreke u tom procesu.\nPotpredsjednik PS OEBS-a Roberto Bateli je čestitao Crnoj Gori na kontinurano mudroj politici u odnosu sa susjedima, kao i harmoničnim međunacionalnim odnosima u zemlji, naglasivši da u dužem periodu prati aktivnosti u regionu. Zbog toga Crna Gora predstavlja faktor stabilnosti i garant mira u regionu, naglasio je Bateli.\nGovoreći o stavu opozicije da ne učestvuje u radu Skupštine, Bateli je ponovio jedinstven stav međunarodne zajednice da takav pristup nema legitimitet, jer parlament predstavlja centralnu instituciju gdje se donose odluke i rješavaju problemi.\nČlanstvo Crne Gore u NATO predstavlja istorijski uspjeh, najznačajniji nakon obnove nezavisnosti istakao je predsjednik Brajović, i dodao da je Crna Gora ponosna što će kao članica i OEBS i NATO pružiti dodatni doprinos bezbijednosnim naporima.\nPodsjećamo da je na Zimskom zasijedanju PS OEBS održanom u Beču u februaru ove godine, predsjednik Skupštine Crne Gore imao niz bilateralnih susreta sa najvišim zvaničnicima ove organizacije, među kojima i sa Robertom Batelijem i Andreasom Notelom.


DOČEK ZABRANJEN, VERSKI OBREDI - NISU: Građani negoduju zbog pravila protiv virusa, pokrenuli peticiju | Novosti.RS\nJelena Borovinić Bojović / Foto MCP\nOptužbe da su nove mere diskriminatorske stižu sa svih strana, jer nova pravila predviđaju da su izlazak iz kuće i prisustvovanje obredima dozvoljeni i u vreme policijskog časa tokom verskih praznika. Grupa građana je zbog toga pokrenula i peticiju kojom od Vlade zahteva izmenu donesenih mera.\nKako navode u obrazloženjeu, smatraju da je Vlada, prilikom usvajanja mera, samostalno i bez ikakvog osnova utvrđivala koja su prava građanima važnija, a koja su manje važna, te da su odluke donosila ne pitajući ggrađane šta oni stvarno žele.\nPeticijom se, između ostalog, zahteva da se omogući putnički međugradski saobraćaj za 24, 25, 30. i 31. decembar, kao i 1. i 2. odnosno 6. i 7. januara bez ograničenja, za sve koji poseduju potvrdu o vlasništvu nekretnine u drugoj jedinici lokalne samouprave ili potvrdu o smeštaju u toj jedinici lokalne samouprave. Od Vlade se zahteva i da omogući međugradski saobraćaj, bez ograničenja, za svakoga ko namerava ići u susedne ili druge države, u skladu sa ostalim merama koje definišu tu oblast.\nZbog novih mera na Ministarstvo zdravlja su se obrušili i iz redova opozicije navodeći da su one diskriminatorske, te apelovali da se one pod hitno koriguju, kako bi bile "u skladu sa Ustavom i zakonom". Reagovali su i iz Građanskog pokreta Nova levica, navodeći da je Vlada novim epidemiološkim merama ugrozila osnovna ljudska prava i slobode, jednakost i ograničila slobodu kretanja.\nMinistarka zdravlja Jelena Borovinić Bojović poručila je da su prilikom donošenja mera hteli da ispoštuju Ustavom garantovano pravo građana da slobodno upražnjavaju religiju.\n- Ministarstvu zdravlja je stigao dopis 16. 12. u kojem se nadbiskup Rimokatoličke crkve obratio sa molbom da se odobri slavlje Božića i Badnjeg dana. Institut i struka odlučili su da se ustavom zagarantovano pravo mora ispoštovati. Okupljanje građana zabranjeno je merama, a obredi će morati da se sprovedu u skladu sa merama - rekla je Borovinićeva.\nDRŽAVNA sekretarka u ministarstvu ekonomskog razvoja Milena Lipovina Božović najavila je da će nastaviti sa pomoći privredi kroz subvencije zarada za decembar i dodala da će one biti nastavljene i u prvom kvartalu 2021. godine.\nkorona u CG korona u Crnoj Gori virus korona u CG broj zaraženih u Crnoj Gori


Preminuo Džon Hjum: 'Odlazak najznačajnije i najdoslednije irske političke figure u 20. veku'\nIzvor: B92, 03.Avg.2020, 14:04\nDžon Hjum, ugledni irski političar, arhitekta mirovnog sporazuma "Dobar Petak" i dobitnik Nobelove nagrade za mir, preminuo je danas u 83. godini.\nOvo je saopštila njegova stranka Socijaldemokratska i radnička partija.\n"Hjumova smrt predstavlja odlazak najznačajnije i najdoslednije irske političke figure >> Pročitaj celu vest na sajtu B92 << u 20. veku", stoji u saopštenju lidera Hjumove Socijaldemokratske i radničke partije Kolama Istvuda, prenosi Rojters.\n"Ovo je istorijski trenutak za ovo ostrvo, ali pre svega trenutak najdublje tuge", rekao je Istvud.\n"Svi moramo da skinemo kape u znak poštovanja prema izvanrednom čoveku, mirotvorcu, političaru, lideru, porodičnom čoveku našoj inspiraciji", napisao je povodom Hjumove smrti irski ministar inostranih poslova Sajmon Konvej.


Država uz više reda može da ima mnogo više novca od kocke - Vijesti.me\nKONFERENCIJA O IGRAMA NA SREĆU\nDržava uz više reda može da ima mnogo više novca od kocke\nU analizi sistema igara na sreću, koju su uradili doc.dr Ilija Vukčević i advokat Nikola Terzić, predloženo je više mjera koje bi trebalo preduzeti kako bi se unaprijedio sistem igara na sreću, povećali državni prihodi i smanjile mogućnosti na zloupotrebe Edit\n1060 pregleda 4 komentar(a)\nSa konferencije (Foto: Luka Zeković)\nGoran Kapor 27. jun 2019, 16:02 ažurirano 27. jun 2019, 20:24\nPoreska uprava nema mogućnosti da kontroliše ni domaće priređivače igara na sreću na internetu, od uvođenja on-line nadzora iznos varijabilne naknade je povećan za 300 odsto što navodi na zaključak da su priređivači do prije dvije godine, kada nije bilo kontrole, prijavljivali niže iznose prihoda. Zbog zastarjelog zakona i nepreciznosti u njemu postoji slaba kontrola priređivača, a inspekcija se vrlo često oglašava nenadležnom, dok bi razvojem kazino turizma Crna Gora mogla da ostvari značajne prihode, sapšteno je između ostalog tokom današnje konferencije o unaprijeđenju sistema igara na sreću koju je organizovao Institut za pravne studije.\nKonferencija je organizovana u okviru projekta "Civilno društvo čuvar budžeta" kojeg sprovodi Institut alternativa sa partnerima uz podršku Evropske unije i Ministarstva javne uprave.\nU analizi sistema igara na sreću, koju su uradili doc.dr Ilija Vukčević i advokat Nikola Terzić, predloženo je više mjera koje bi trebalo preduzeti kako bi se unaprijedio sistem igara na sreću, povećali državni prihodi i smanjile mogućnosti na zloupotrebe.\nVukčević je kazao da su neprecizne sadašnje nadležnosti inspekcije za igre na sreću, koja se nalazi u Upravi za inspekcijske poslove, predloživši da za finansijske kontrole naplate koncesija bude nadležna Poreska uprava koja bi bila kadrovski i tehnički ojačana, a da tehnički dio nadzora sporovodi inspekcija koja bi bila dio Uprave za igre na sreću.\nU analizi je između ostalog navedeno da zakon najslabije definiše lutrijske igre jer je u periodu pisanja jedini priređivač bilo državno preduzeće Lutrija Crne Gore, koja je nakon toga privatizovana a da su ostale iste zakonske odredbe.\nOni predlažu da se za lutrijske igre uvede jednokratna naknada koje sada nema, da se za svaku vrstu lutrijskih igara uvedu fiksne naknade, kao i da varijabila iznosi 10 odsto na iznos svih uplata.\nNovac iz nagradnog fonda koji ostaje nepodijeljen pripao bi državi, čime bi se izbjegao slučaj da je vlasnik lutrije prije dvije godine prisvojio nagradni fond veći od milion eura, nakon što mu je istekla koncesija za lutrijske igre.\nKod priređivača igara na sreću na internetu, predlažu da jedna koncesija važi za jedan sajt, kako bi se izbjegao slučaj kada je E-gambling na jednu koncesiju od 10.000 mjesečno, na osnovu drugačijeg tumačenja, dobio preko 20 sajtova, dok su ostali za svaki sajt plaćali po 10.000 po sajtu.\nTraže i da se uvede varijabilna koncesija koja ne postoji kod ovih priređivača iako je ovaj oblik igara na sreću sve više zastupljeniji, kao i da za blokadu inostranih sajtova za klađenje bude nadležna Agencija za elektronske komunikacije na zahtjev Uprave za igre na sreću.\nSada se ne zna ko treba da blokira ove sajtove, pa se zbog toga veliki novac odliva iz Crne Gore bez naknade za državni budžet.\nNeiskorišćen kazino turizam\nU cilju razvoja kazino turizma po ugledu na Sloveniju, Kipar i druge države, predlažu ukidanje jednokratne naknade od dva miliona eura koju priređivač plaća prije dobijanja koncesije, ali da se fiskna godišnja naknada poveća sa sadašnjeg iznosa od 50.000 eura.\nKazinima bi uveli avansno plaćanje varijabilne koncesije, kao i on-line i video nadzor blagajne i stolova za klađenje.\nPredlažu uvođenje sezonskih koncesija za kazina, kao i preciziranje obaveza za organizovanje takmičenja u pokeru kako nagradni fond ne bi bio tretiran kao prihod koncesionara.\n"Uvođenjem ovih novina imali bi smo dva do četiri nova hotel kazina na primorju, kao i jedan ili dva sezonska na sjeveru u skijališnim centrima. Gosti u takvim hotelima su visokoplatežni stranci, a država bi imala značajni rast prihoda", kazao je Vukčević.\nKod kladionica predlažu fiksnu godišnju naknadu umjesto sadašnje mjesečne, kao i transformaciju varijabilne na ukupan iznos uplate umjesto na razliku između usplate i isplate kako se sada obračunava.\nZa automat klubove predlažu da se kod obračuna varijabilne naknade razmotri mogućnost prenošenja gubitaka između automat klubova i iz jednog mjeseca na naredni.\nPredlažu proširivanje on-line nadzora i na kazina i lutrijske igre, jer su do sada obuhvaćena samo kadionice i automat klubovi, kao i fiskalizaciju svake uplate i isplate i elektronsko utvrđivanje varijabilne naknade.\nU analizi se navodi i da je potrebno novim zakonom preciznije definisati nadležnosti svih institucija, kao i ustanoviti efikaksne procedure.\nPrema međunarodnom ugovoru Crna Gora je dužna do 31. oktobra pripremiti novi zakon o igrama na sreću i ojačati on-line nadzor, za šta je Slovačka odobrila grant od milion eura, od čega je polovina već uplaćena Ministarstvu finansija.\nPoreska nema mogućnost da kontroliše tokove novca u sajber prostor\nPomoćnica direktora Poreske uprave Gordana Pejović, kazala je da oni nemaju mogućnost da kontrolišu domaće priređivanje igara na sreću preko interneta kao i da nemaju mogućnost da utvrde da li plaćaju sve obaveze koje bi trebali plaćati.\n"Taj sajber prostor u kojem se obavlja ta djelatnost za nas je nedostupan. Osim toga imamo novu pojavu klađenja, koju takođe ne možemo da kontrolišemo, to su takozvane binarne opcije odnosno ulaganje novca u predviđanje cijena nekih roba. Postoje čak i firme registrovane za to i igrači, jer ne znam kako drugačije da ih nazovem, koji ulažu novac u to. Nemamo mogućnost i način da kontrolišemo te novčane tokove", navela je Pejović.\nAna Đurnić iz Instituta alternativa, kazala je da su sa zadovoljstvom prihvatili saradnju sa Institutom za pravne studije na ovu temu jer se javni prihodi tiču svih građana, a u ovoj oblasti mnogo toga je nedefinisano.\nAna Novaković iz Centra za razvoj nevladinih organizacija podsjetila je da je prije dvije godine ukinut fond u koji je išao novac od igara na sreću za humanitarne, socijalne i društveno odgovorne projekte.\nOna je navela da je Crna Gora sada jedina zemlja u okruženju koja nema taj fond, kao i da je oko hiljadu osoba sa invaliditetom ostalo bez podrške koju su imali.\nDRI završava reviziju o radu Uprave i inspekcija za igre na sreću\nIvana Jovanović iz Državne revizorske institucije (DRI) kazala je da DRI završava reviziju efikasnosti inspekcijskog nadzora u oblasti igara na sreću.\nCilj revizije kako je navela je da se ocjeni efikasnost inspekcijskog nadzora nad priređivačima igara na sreću i kod naplate i kontrole prihoda budžeta od koncesija za igre na sreću.\nSubjekti revizije bili su Uprava za igre na sreću i Uprava za inspekcijske poslove a obuhvaćena je dokumentacija koja se odnosi na period od 2014. do 2018. godine.\nOva revizija naći će se na narednoj sjednici kolegijuma DRI, nakon čega će biti objavljena.


OASIS NA VELIKOM PLATNU CINEPLEXX BIOSKOPA | Cineplexx RS\n23. septembar od 20:00 časova\nProživi najpoznatiji koncertni događaj 90-ih.\nCineplexx Niš Cineplexx UŠĆE Shopping Center\nDa li se sećate hitova ,,Columbia“, ,,Champagne Supernova“ i drugih? Proživite ponovo doba 90-ih i pesme benda Oasis u dugoočekivanom dokumentarnom filmu ,,Oasis Knebworth 1996“ koji će biti prikazan u Cineplexx UŠĆE Shopping Center i Cineplexx Niš bioskopima 23. septembra u 20:00 časova.\nOvaj dokumentarni film slavi poseban odnos između benda Oasis i njihove publike. Film je ispričan kroz poglede obožavalaca i izgrađen na temelju opsežnih i nikada ranije viđenih arhivskih koncerata i snimaka u pozadini, sa dodatnim intervjuima sa bendom i organizatorima koncerata.\nČuveni koncerti benda Oasis 11. i 12. avgusta 1996. godine, rasprodati su za manje od jednog dana, a 250.000 njihovih obožavatelja okupilo se u Knebworth Parku kako bi uživali u muzici benda. Koncerti u Knebvorth parku bili su vrhunac uspeha benda ,,Oasis“ i simbol udruživanja jedne generacije.\nOd pesama „Ackuiesce“, preko „Champagne Supernova“, „Don't Look Back In Anger“, „Live Forever“ , bend je trijumfalno izveo i čuvenu pesmu ,,Beatles-a“ „I Am The Walrus“, koja je bila prva pesma iz 1990 -ih koja je prešla milijardu pregleda na aplikaciji Spotify.\nNe propustite ovaj dokumentarni film muzičkog događaja koji je ostao upamćen kao jedan od najpoznatijih u poslednjih 25. godina!\nUlaznice možete kupiti na blagajni bioskopa ili putem aplikacije CineplexxRS.


Nikolić: Srbija će pomoći Republici Srpskoj u odbrani od terorizma\n„Srbija je dužna da pomogne Republici Srpskoj u odbrani od terorizma“, izjavio je u Beogradu Tomislav Nikolić, predsednik Srbije, nakon sastanka sa Miloradom Dodikom, predsednikom Republike Srpske.\n„Uskoro će javnost biti obaveštena kako će ta pomoć izgledati. Očigledno je da sve države na Balkanu sada moraju da uspostave mnogo bolju saradnju. Sve službe moraju da sarađuju, da razmenjuju informacije, kako bi smo unapred znali da li postoji neko koga su uvukli u mrežu iz koje povratka nema“, rekao je Nikolić.\nOn je sa Dodikom razgovarao o situaciji nastaloj nakon terorističkog napada u Zvorniku.\n“Republika Srpska, u sadašnjoj konstituciji Bosne i Hercegovine, nije dovoljno spremna da se sama odbrani od narastajuće opasnosti fundamentalizma i terorizma”, ocenio je Nikolić.\nMilorad Dodik rekao je da je sa vrhom vlasti u Beogradu, sa Nikolićem i premijerom Aleksandrom Vučićem, obavio redovne konsultacije o važnim pitanjima, i podsetio da je teroristički akt u Zvorniku samo jedan u nizu, posle Bugojna i napada na američku ambasadu u Sarajevu.\nMilorad Dodik nakon sastanka, foto: Vesna Anđić\n“Očigledno je da je obaveštajna zajednica koja je formirana, na koju po Dejtonu imamo pravo, otrgnuta iz ovlaštenja Republici Srpskoj. Nije adekvatno reagovala i ne raspolažemo sa dovoljnim i sigurnim podacima njihovog rada. U svakom slučaju, Srbiju gledamo i doživljavamo kao jako utočište od koje možemo da dobijemo pomoć”, izjavio je Dodik.\nNakon sastanka u Beogradu, Tomislav Nikolić rekao je da su građani Srbije bezbedni i pozvao okolne države na intenzivniju saradnju u borbi protiv terorizma. On je napomenuo da treba sprečiti da se ta pojava ne širi i ocenio da incident u Zvorniku pokazuje da mnogo toga međunarodna zajednica nije uspela da konstituiše u BiH tako da funkcioniše.\n"Ono što je opasnost za ceo svet nije izazvano ponašanjem Srbije ni Republike Srpske. Ali je očigledno da možemo da budemo žrtve ili kolateralna šteta i da na sve moramo da budemo spremni", rekao je Nikolić.\nMilorad Dodik rekao da vlasti Republike Srpske moraju da u saradnji sa bošnjačkim narodom suzbiju ideologiju koja stoji iza terorizma.\n"Terorista koji je pucao pripada jednom narodu, ali to ne znači da ceo taj narod baštini te vrednosti. Borba protiv terorizma jedan je od prioriteta koji smo postavili u RS. Ali to treba da bude prioritet i u BIH. U političkoj eliti bošnjačkog naroda ne postoji dovoljno političke volje da se suprotstave raznim oblicima ideologije koji proizvode i ekstremni terorizam. To možemo da vidimo i u pokušajima da događaj koji se desio u Zvorniku prikažu na neki drugi način", zaključio je Dodik.\nSastanku u Beogradu prisustvovali su i ministri unutrašnjih poslova Srbije i Republike Srpske, Nebojša Stefanović i Dragan Lukač.


Putin na sastanku sa Erdoganom: Situacija u Siriji kritična - 22.10.2019, Sputnik Srbija\nPutin na sastanku sa Erdoganom: Situacija u Siriji kritična\nSituacija u Siriji je kritična, svi to vide i shvataju, konsultacije Rusije i Turske po tom pitanju su veoma nužne, izjavio je predsednik Rusije Vladimir Putin... 22.10.2019, Sputnik Srbija\nrusija, svet, vesti, vladimir putin, redžep tajip erdogan\n12:39 22.10.2019 (Osveženo: 13:16 22.10.2019)\n© Sputnik / Ramilь Sitdikov / Uđi u foto-galerijuPredsednici Turske i Rusije, Redžep Tajip Erdogan i Vladimir Putin, na sastanku u Sočiju\nSituacija u Siriji je kritična, svi to vide i shvataju, konsultacije Rusije i Turske po tom pitanju su veoma nužne, izjavio je predsednik Rusije Vladimir Putin na početku sastanka sa svojim turskim kolegom Redžepom Tajipom Erdoganom.\n„Situacija u regionu je vrlo kritična, to svi vidimo i razumemo. Mislim da je naš današnji sastanak, naše konsultacije su veoma potrebne. Želim da izrazim nadu da će u poslednje vreme postignuti nivo rusko-turskih odnosa odigrati ulogu u rešavanju svih složenih pitanja koja su se pojavila u regionu i omogućiti nam da pronađemo odgovore na sva, čak i veoma teška pitanja u interesima i Turske i Rusije i svih zemalja regiona“, rekao je Putin na početku razgovora sa turskim predsednikom.\nPutin i Erdogan sastali su se danas u Sočiju gde razgovaraju u uskom formatu.\nPredsednici Turske i Rusije, Redžep Tajip Erdogan i Vladimir Putin, na sastanku u Sočiju\nPortparol Kremlja Dmitrij Peskov ranije je izjavio da će razgovor dvojice lidera biti temeljan i složen i da će oni morati da razgovaraju o „mnogim temama“.\nDan pre sastanka sa Putinom, Erdogan je izjavio da će Ankara „preduzeti korake“ u Siriji nakon razgovora sa predsednikom Rusije. U utorak ističe pet dana roka obustave turske vojne operacije.\nPredsednik Turske Redžep Tajip Erdogan od 9. oktobra vodi operaciju „Izvor mira“ u Siriji. Ankara je saopštila da su dejstva turske vojske usmerena protiv Radničke partije Kurdistana i terorističke organizacije DAEŠ.\nVašington i Ankara su nakon toga, 17. oktobra, objavili su da su se dogovorili da zaustave vojnu operaciju Turske na 120 sati i povuku kurdske snage na 30 kilometara u unutrašnjost Sirije kako bi se stvorila tampon-zona koju Ankara namerava da kontroliše samostalno. Bez obzira na to, mediji prenose da se privremeno primirje povremeno narušava.


Uhapšen predsjednik Privrednog Suda Crne Gore\nPolicija u Podgorici odvodi uhapšenog predsjednika Privrednog suda Blaža Jovanića, 9. maj 2022.\nPripadnici Specijalnog policijskog odjeljenja uhapsili su u ponedjeljak, 9. maja predsjednika Privrednog suda Crne Gore Blaža Jovanića, nezvanično saznaje Radio Slobodna Evropa.\nOsim Jovanića, u akciji koja se izvodi po nalogu glavnog specijalnog tužioca Vladimira Novovića, uhapšeno je više osoba.\nRadio Slobodna Evropa uputio je upit Upravi policije i Specijalnom tužilaštvu za koja se krivična djela sumnjiči Jovanić odnosno, da li su tačni navodi medija da je uhapšen zbog osnovane sumnje da je organizator kriminalne grupe koja je prethodnih godina, zloupotrebom službenog položaja i drugim krivičnim djelima, oštetila državu za više desetina miliona eura.\nOdgovor na upit RSE još nije stigao.\nJovaniću je osam godina na čelu Privrednog suda, prvi put je izabran krajem aprila 2014. godine, a reizabran je kao jedini kandidat na konkursu 2019. godine.\nNadležnost Privrednog suda je da sudi u prvostepenim sporovima između privrednih subjekata i drugih pravnih lica, u sporovima između kompanija, te u slušajevima stečaja i likvidacije privrednih subjekata.


Rat u Iraku ključno pitanje tokom izborne kampanje u Americi\nS obzirom da je ostalo manje od nedelju dana do kongresnih izbora, Republikanci pokušavaju da osujete snažan izazov opozicionih Demokrata koji pokušavaju da preuzmu kontrolu u američkom Kongresu.\nKongresmen Harold Ford je demokrata koji se kandidovao za senatora iz države Tenesi. Ford smatra da je rat u Iraku vodeći faktor na ovim izborima:\n”Ljudima je dosta rata. Dosta im je Kongresa koji kontrolišu Republikanci koji ne može da reši problem na granicama. Dosta im je Senata pod kontrolom Republikanaca koji podiže premije zdravstvenog osiguranja i dosta im je Bele kuće, Kongresa i Senata koji ne čine ništa za radne ljude.“\nRepublikanci žele da prebace debatu sa pitanja Iraka na smanjenje poreskih stopa i vodjenje opšteg rata protiv terorizma. Lider republikanaca u Predstavničkom domu Džon Bejner kaže da nastojanja demokrata da pretvore ove izbore u nacionalni referendum o ratu u Iraku neće uspeti.\n”Te ankete ne znače ništa zato što u stvari imamo 435 specifičnih trka za mesta u Predstavničkom domu.“\nNedavna anketa lista ”Vol strit džurnal“ i tv mreže NBC pokazuje da 54 posto ispitanika ne veruje da je rat u Iraku bio vredan cene, u poredjenju sa 37 posto koji to veruju. Pad podrške ratu u javnosti naveo je neke republikanske kandidate da apeluju na predsednika da promeni politiku u Iraku, mada niko ne podržava trenutno povlačenje američkih trupa. Većina stručnjaka veruje da će Irak ipak biti odlučujuće pitanje na izborima iduće nedelje. Norman Ornstin prati američku politiku na Institutu ”American Enterprise“ u Vašingtonu:\n”Ljudi koji ne obraćaju pažnju na politiku znaju jednu stvar. Republikanci imaju vlast. Oni vide haos u Iraku. Oni takodje ne veruju da ova ekonomija ide njima u prilog.“\nMnogi politički analitičari veruju da su demokrate u poziciji da zabeleže veliku pobedu 7. novembra uz šansu da ponovo steknu kontrolu i nad Predstavničkim domom i Senatom. Tomas Man je politički analitičar na Brukings insitutu u Vašingtonu.\n”Verujem da se radi o velikom negativnom nacionalnom referendumu o radu ove vlade koji će, gotovo sigurno, dovesti do toga da demokrate steknu većinu u Predstavničkom domu sa možda čak 30 ili više osvojenih mesta.“\nKada su u pitanju specifične trke, demokrate se nadaju da će osvojiti pobedu za mesta u Predstavničkom domu koja trenutno drže Republikanci na severoistoku i u severnom delu srednjeg zapada zemlje. Demokrate su takodje u poziciji da možda osvoje pobedu nad republikanskim senatorima za mesta iz država Ohajo, Pensilvanija i Montana. Republikanci pak veruju da imaju šansu da dobiju senatska mesta koja trenutno drže demokrate u državama Nju Džerzi i Merilend. Najtešnje trke za Senat u ovom trenutku se vode u državama, Tenesi, Mizuri i Virdžinija, za položaje koje trenutno drže republikanci.


Padinska Skela - www.lobi-info.rs\nPadinska Skela - Page 22\nDodir neba tokom vikenda u Lisičijem Jarku\nPozivamo sve sugrađane leve obale Beograd da sutra posete i zajedno sa takmičarima u paraglajdingu osete dodir neba na Lisjičijem Jarku.\nSrpski “Alkatraz” u Padinskoj Skeli\nObjavljeno 15. maja 2013. 7. marta 2020.\nSrpski „Alkatraz” u Padinskoj Skeli je najmoderniji i najbezbedniji zatvor na Balkanu u kojem su kažnjenici osuđeni na 10-40 godina zatvora.Poseduje najsavremenije mere obezbeđenja, prostire se na 10.500 metara kvadratnih i na tri sprata, a moći će da primi 450 najtežih kriminalaca.\nObjavljeno 8. maja 2013. 8. maja 2013.\nObjavljeno 22. aprila 2013. 19. oktobra 2013.\nPacijent iz Padinske skele upao na snimanje Kevina Kostnera\nObjavljeno 17. aprila 2013. 19. oktobra 2013.\nPsihijatrijski bolesnik, fan Kevina Kostnera upao je juče na set filma „Tri dana do ubistva“ koji se snima na prvom spratu hotela „Jugoslavija“.\nPosle Zvezde možda i Partizan poklekne u Padinskoj skeli\nObjavljeno 15. marta 2013. 22. oktobra 2013.\nBranilac trofeja Partizan za plasman na završni turnir Kupa Srbije u rukometu boriće se u Padinskoj skeli protiv PKB–a, koji je prošle nedelje izbacio Crvenu Zvezdu.\nPKB u Padinskoj skeli eliminisao Zvezdu\nObjavljeno 7. marta 2013. 22. oktobra 2013.\nNedaće rukometaša Crvene zvezde se nastavljaju. Crveno – beli su vezali treći uzastopni poraz. Ovoga puta tim iz Ljutice Bogdana je poražen sa 33:28 od PKB u Padinskoj skeli, čime je ispao iz Kupa Srbije.\nPrethodno 1 … 20 21 22 23 Sledeće\nSituacija sa koronavirusom u Beogradu je kritična, zbog čega se\nJuče je celom levom obalom, ali i celim Beogradom, proletela\nSkoro svakog meseca na levoj obali, tačnije u Borči održava\nKako je saopšteno iz EPS Distribucije, zbog izvođenja planiranih radova\nTokom popodneva sugrađane sa leve obale mučila je velika gužva


<!-code for Google add-> jun 11, 2017 - MagazinNina\nDan: 11. juna 2017.\nStevan Jovetić: Lav nježnog srca\njun 11, 2017 jun 12, 2017 Milena\nSinoć je na stadijumu pod Goricom fudbalska reprezentacija Crne Gore u 6 kolu kvalifikacija za Mundijal nadmoćno pobijedila tim Jermenije sa 4:1 a Stevan Jovetić je blistao. Postigao je tri gola od kojih je svaki bio najljepši dar svim ljubiteljima fudbala. Najmlađi kapiten Partizana svojom igrom vratio nas je, za trenutak, u vrijeme kada je fudbal bio više od igre....\tprocitaj više\nAl Paćino u KIC-u\njun 11, 2017 jun 11, 2017 Milena\nU okviru filmskog programa Kulturno informativnog centra "Budo Tomović" od 12. do 15. juna održaće se ciklus filmova posvećen Al Paćinu, dobitniku prestižnih nagrada i ikoni konematografske industrije. Jedan od najpoznatijih glumaca današnjice, a po mnogima jedan od najboljih glumaca svih vremena, debitansku ulogu imao je 1971.godine u filmu “Panika u Parku droge”, a druga uloga koju je dobio bio...\tprocitaj više\n5 prijatelja prave ljubavi\njun 11, 2017 Milena\nU što se više stvari pronađete, to možete biti sigurniji da će vaša veza trajati dugo, dugo... 1.Prijatelji s kojima izlazite Stručnjaci tvrde kako su parovi koji izlaze u društvu još jednog para ili čak više njih povezaniji i u kvalitetnijoj vezi od onih koji to čine s njegovim ili njenim prijateljima. Isto tako, ovakav način zabave dokazano će...\tprocitaj više\nNikica Marinović: tragičan kraj jedne bajke\nSjećam se trenutka kada sam je prvi put vidjela, bilo je to na tivatskom aerodromu. I sjećam se da je u njenom izgledu, sem nesporne ljepote, bilo nečeg posebnog, gospodskog, što je izdavajalo među ostalim putnicima koji su tog jutra čekali avion. Nikica Marinović, zvanično najljepša žena Jugoslavije je na izboru za Miss svijeta održanom u Londonu 1966. proglašena prvom...\tprocitaj više


Đukanović: Crna Gora podržava poziv za BiH, Ukrajinu, Gruziju i Moldaviju\nKako je kazao Đukanović, u svim razgovorima sudionici foruma pokušavaju utvrditi koliko je pogoršano stanje na zapadnom Balkanu nakon 24. februara i ruske agresije na Ukrajinu\nCrnogorski predsjednik Milo Đukanović kazao je na Prespanskom forumu za dijalog, koji se odražava u Ohridu od 16. do 18. juna, da je Crna Gora spremna za ulazak u Europsku uniju te da podržava poziv za BiH, Ukrajinu, Gruziju i Moldaviju.\n“Crna Gora je apsolutno sprema za ulazak. Mi snažno podržavamo poziv za Ukrajinu, Gruziju, BIH i Moldaviju. Bez oklijevanja treba otvoriti pregovore i sa Sjevernom Makedonijom i Albanijom. Politiku proširenja treba nastaviti i bez oklijevanja dati viznu liberalizaciju Kosovu”, kazao je Đukanović.\nKako je kazao Đukanović, u svim razgovorima sudionici foruma pokušavaju utvrditi koliko je pogoršano stanje na zapadnom Balkanu nakon 24. februara i ruske agresije na Ukrajinu.\n“Zahvaljujuću Ukrajincima nije dramatično pogoršano, ali je zapadni Balkan vrijednosno devastiran, ne poslije 24. veljače, nego hibridnim djelovanjem Rusije u posljednjih šest godina. Zapadni Balkan je pokoleban u kursu kretanja, a tome je doprinijela i neaktivna politika EU i NATO-a. EU se premišljala, a Putin nije razmišljao nego radio”, kazao je Đukanović.\nĐukanović je istaknuo da nije riječ samo o agresiji na Ukrajinu, nego o agresiji na EU jedinstvo i sigurnost te dodao kako je to djelovalo otrežnjujuće u politikama kada je u pitanju o proširenje Europske unije, prenosi Radiotelevzija Crne Gore.\nI Crna Gora se pridružila EU svim sankcijama protiv Rusije, Ukrajincima šalju pomoć\nĐukanović osudio akte o priznanju Donjecka i Luganjska\nAndrej Nikolaidis o promjeni vlasti u CG: Đe je, ba, zapelo – što bi rekli u Bosni


Radulović: Bez pritiska; Savić: Jedva čekamo - CG Sport\nRadulović: Bez pritiska; Savić: Jedva čekamo\n“Nemamo pritisak rezultata, ali imamo želju da odigramo odgovorno, disciplinovano, kolektivno… Ovo je prilika da momci pokažu kvalitet, da protiv najjačeg protivnika koji je gostovao u Podgorici, a uz pomoć navijača, napravimo dobar rezultat i zaokružimo dobru sliku koju smo smo ostavili u prethodnih osam utakmica. Odigrali smo ih u dobrom ritmu, do kraja smo držali koncepciju i raspored”, istakao je selektor na današnjoj pres konferenciji.\n“Napravili smo analizu meča u Holandiji. Vidjeli smo da smo do penala igrali korektnu utakmicu, kasnije imali i šansu. Pokušaćemo to da ponovimo, ali sada da 90 minuta budemo kompaktni, ali i da ne pravimo greške, jer su oni pogubne protiv takve ekipe. Takođe, i da igramo mnogo hrabrije nego sto je bilo do sada, jer priznali ili ne, rezultatski pritisak bio je prepreka momcima da se oslobode. Sada ga nema i vjerujem da će to pomoći momcima da odigraju bolje”, smatra Radulović.\nNovi problem za selektora je izostanak Stevana Jovetića, koji je pozitivan na COVID-19, a od ranije su van stroja Nikola Vukčević, Aleksandar Šćekić, Stefan Mugoša…\n“Imam maksimalno povjerenje u igrače koji mogu da zamijene odsutne”, poručio je selektor.\n“Ostaje žal što u utakmicu na ulazimo sa većim šansama za baraž. Odradili smo dosta korektne kvalifikacije tokom kojih smo nadogradili igru u odnosu na protekli cisklus. Dosta dobro smo se držali u mnogim utakmicama, čak i protiv velikih ekipa kao što su Holandija, Norveška i Turska. Grupa je bila dosta jaka i ujednačena, a mi smo i tu imali svoju ulogu. Ostala su dva meča u kojima ćemo pokušati da damo maksimum, da završimo kvalifikacije onako kako dolikuje ovoj ekipi i polako počnemo da se spremamo za naredne izazove”, rekao je Savić.\n“Može biti da je opao entuzijazam kod šireg dijela publike, ali kod igrača entuzijazam nikada nije padao. Kad god se igra za reprezentaciju, pogotovo protiv Holandije, koja je jedna od najjačih evropskih selekcija trenutno, motiva i entuzijazma ne fali. Svi igrači jedva čekaju da počne utakmica i da probamo da se pokažemo u najboljem svijetlu. Prošli put smo izgubili od Holandije 4:0, ali mislim da smo mogli mnogo bolje da prođemo. Sama igra nije odraz rezultata koji je bio veoma visok. Ni tada nijesmo bili kompletni, nijesmo ni sada, ali ćemo nastojati da popravimo taj rezultatski utisak”, ističe defanzivac madridskog Atletika.\nDuel sa Holandijom igra se sjutra veče od 20:45 časova.\nShare the post "Radulović: Bez pritiska; Savić: Jedva čekamo"\nPrevious Article Stevan Jovetić pozitivan na koronavirus, ne igra protiv Holandije i Turske\nNext Article Mornar gostuje u Ljubljani: Disciplinovano protiv favorita


Predložene promene Ustava će zacementirati uticaj izvršne vlasti na pravosuđe - Ozonpress :: internet portal\nTag: Gajić, pravosuđe, referendum\nPotpredsednik Narodne stranke Vladimir Gajić izjavio je da će sudije i tužioci prema predloženim ustavnim amandmanima i posle referenduma ostati „samo službenici vlasti“, jer u Srbiji „tradicionalno ne postoje institucije, nego postoji samo izvršna vlast i sva rešenja su partijska“.\n– Građani nemaju pojma o čemu bi trebalo da se izjasne, jer su gotovo svi mediji na organizovan način dopustili gromoglasnu tišinu, kako oni sa nacionalnim frekvencijama, tako i takozvani slobodni mediji. Prema nekim istraživanjima, više od 50 odsto ljudi nema pojma da se događaju ustavne promene, a kamoli šta je tema – rekao je Gajić televiziji Insajder.\nGajić je dodao da bi građani na referendumu zakazanom za 16. januar trebalo da glasaju protiv predloženih promena Ustava Srbije, jer je njihov cilj da „zacementiraju uticaj izvršne vlasti na pravosuđe“.\nSkupština Narodne stranke je na sednici održanoj u nedelju, 26. decembra, jednoglasno donela odluku da se ta stranka protivi promenama Ustava Srbije koje se odnose na pravosuđe, a koje je usvojila Skupština Srbije 30. novembra, jer nisu u interesu države i građana.\n– Stručna javnost je gotovo jednoglasno mišljenja da predložene promene Ustava ne bi doprinele nezavisnosti pravosuđa, a Narodna stranka je uverena da bi, u našoj političkoj realnosti, za kratko vreme sudovi i javna tužilaštva bili stavljeni pod apsolutnu kontrolu vladajuće stranke, zato što se ovim promenama Ustava, zapravo, olakšava i pojednostavljuje politički uticaj na sudije i tužioce – navela je Narodna stranka u saopštenju.\nVlast nije obezbedila javnu raspravu i građani nisu informisani o predloženim promenama Ustava, promene Ustava je usvojio nelegitimni saziv parlamenta, nakon nelegitimnog i netransparentnog postupka donošenja Akta o promeni Ustava Srbije, a nije obezbeđena ni delotvorna kontrola procesa glasanja na referendumu o potvrđivanju Akta, dodaje se u saopštenju Narodne stranke.\n– Imajući u vidu da je potvrđivanje promene Ustava na referendumu izraz suverenosti građana, kao i da političke stranke ne učestvuju neposredno na referendumu, Narodna stranka poziva građane da slobodno i po svojoj savesti odluče da li će učestvovati na referendumu – dodaje se u saopštenju.